Βυζαντινή Ιστορία: Οκτωβρίου 2009\nΟι Γότθοι, που είχαν κατακτήσει τις νότιες ακτές της Βαλτικής, κινήθηκαν, στα τέλη του 2ου αιώνα, ακόμα πιο νότια, προς την περιοχή της σημερινής Νότιας Ρωσίας. Έφτασαν σχεδόν στις ακτές της Μαύρης Θάλασσας και εγκαταστάθηκαν στις περιοχές μεταξύ του Δον και του Κάτω Δούναβη. Ο Δνείστερος (ρωσικά Dnestr, ουκρανικά Dniester) διαίρεσε τους Γότθους σε δύο φυλές: τους Γότθους της Ανατολής (Οστρογότθοι) και τους Γότθους της Δύσης (Βησιγότθοι). Όπως όλες οι γερμανικές φυλές της εποχής αυτής, οι Γότθοι ήταν βάρβαροι, αν και στη νέα τους χώρα βρέθηκαν κάτω από πολύ ευνοϊκές συνθήκες. Οι βόρειες ακτές της Μαύρης Θάλασσας, αρκετά πριν από την εποχή του Χριστιανισμού, είχαν καλυφθεί με πολύ πλούσιες ελληνικές αποικίες, που είχαν εξαιρετικά αναπτυγμένο πολιτισμό, του οποίου η επίδραση, όπως αποδεικνύουν οι αρχαιολόγοι, έφτανε μέχρι το Βορρά.\nΤην εποχή της καθόδου των Γότθων στις ακτές της Μαύρης Θάλασσας, η Κριμαία ήταν στα χέρια του πλούσιου και πολιτισμένου βασιλείου του Βοσπόρου. Μέσα από την επικοινωνία τους με το Βόσπορο και τις παλιές ελληνικές αποικίες, οι Γότθοι γνώρισαν τον κλασικό πολιτισμό των αρχαίων, ενώ συγχρόνως, επειδή συνεχώς προωθούνταν προς τη Ρωμαϊκή Αυτοκρατορία, στη Βαλκανική Χερσόνησο, ήρθαν σε επαφή με τις πιο σύγχρονες εξελίξεις του πολιτισμού. Αποτέλεσμα αυτών των επιδράσεων είναι το γεγονός ότι οι Γότθοι, όταν εμφανίστηκαν αργότερα στη Δυτική Ευρώπη, ήταν πολύ πιο πολιτισμένοι από όλες τις άλλες γερμανικές φυλές, που παρουσιάστηκαν στη Δύση σε μια κατάσταση πλήρους βαρβαρισμού.\nΚατά τη διάρκεια του 3ου αιώνα, οι Γότθοι συγκέντρωσαν την προσοχή τους και τις ενέργειές τους σε δύο κατευθύνσεις: αφενός προς τη θάλασσα και τις δυνατότητες που τους έδινε για λεηλασία των παραλιακών πόλεων και αφετέρου προς τα ΝΔ, όπου οι Γότθοι αναπτύχθηκαν μέχρι τα σύνορα της Ρωμαϊκής Αυτοκρατορίας - στο Δούναβη - με αποτέλεσμα να έρθουν σε επαφή με την αυτοκρατορία.\nΟι Γότθοι απέκτησαν πρώτα ένα κέντρο στις βόρειες ακτές της Μαύρης Θάλασσας και μετά, τον 3ο αιώνα μ.Χ., εισέβαλαν στο μεγαλύτερο μέρος της Κριμαίας και του βασιλείου του Βοσπόρου. Αργότερα έκαναν μερικές πειρατικές επιδρομές, χρησιμοποιώντας πλοία του Βοσπόρου και επανειλημμένα λεηλάτησαν τις πλούσιες ακτές του Καυκάσου και της Μικράς Ασίας. Ακολουθώντας τις δυτικές ακτές της Μαύρης Θάλασσας, μπήκαν στο Δούναβη και μετά πέρασαν από το Βόσπορο στην Προποντίδα και μέσω του Ελλήσποντου (Δαρδανέλλια) στο Αιγαίο Πέλαγος. Κατά τη διάρκεια των επιδρομών αυτών, οι Γότθοι λεηλάτησαν το Βυζάντιο, τη Χρυσούπολη (το σημερινό Σκουτάρι), την Κύζικο, τη Νικομήδεια και τα νησιά του Αιγαίου. Οι Γότθοι πειρατές προχώρησαν ακόμα περισσότερο: χτύπησαν την Έφεσο και τη Θεσσαλονίκη και φτάνοντας στις ελληνικές ακτές, λεηλάτησαν το Άργος, την Κόρινθο και πιθανόν την Αθήνα. Ευτυχώς όμως τα ανεκτίμητα μνημεία της κλασικής τέχνης σώθηκαν. Η Κρήτη, η Ρόδος και η Κύπρος υπέφεραν επίσης από τις επιδρομές των Γότθων. Μετά από όλες αυτές τις θαλασσινές εκστρατείες τους, αφού ικανοποιούνταν από τις λεηλασίες τους, οι βάρβαροι γύριζαν στα μέρη τους, στις βόρειες ακτές της Μαύρης Θάλασσας. Πολλοί όμως από αυτούς τους πειρατές εξολοθρεύονταν στις ξένες ακτές ή τους συλλάμβαναν αιχμάλωτους οι Ρωμαίοι στρατιώτες.\nΠολύ πιο σοβαρά ήταν τα πράγματα στην ξηρά. Από τις αρχές του 3ου αιώνα, οι Γότθοι εκμεταλλευόμενοι την αναρχία που επικρατούσε στην αυτοκρατορία, άρχισαν να διασχίζουν το Δούναβη και να καταπατούν της περιοχές της αυτοκρατορίας. Ο αυτοκράτορας Γορδόνιος αναγκάστηκε να πληρώνει στους Γότθους έναν ετήσιο φόρο. Αλλά και αυτό δεν αρκούσε εφόσον λίγο αργότερα οι Γότθοι καταπάτησαν και πάλι τις περιοχές της αυτοκρατορίας και κατέβηκαν μέχρι τη Μακεδονία και τη Θράκη. Ο αυτοκράτορας Δέκιος βάδισε εναντίον τους, αλλά σκοτώθηκε το 251, στη μάχη, ενώ το 269 ο Κλαύδιος πέτυχε να νικήσει τους Γότθους κοντά στη Ναϊσσό. Από τους πολλούς αιχμαλώτους που συνελήφθηκαν κατά τη διάρκεια της μάχης, άλλοι τοποθετήθηκαν στο στρατό και άλλοι στάλθηκαν ως άποικοι (coloni) στις αραιοκατοικημένες ρωμαϊκές επαρχίες. Για τη νίκη του εναντίον των Γότθων ο Κλαύδιος ονομάστηκε «Γοτθικός». Ο Αυρηλιανός όμως, που για ένα διάστημα είχε ανορθώσει την αυτοκρατορία (270-275), αναγκάστηκε να εγκαταλείψει στους βαρβάρους τη Δακία και να μεταφέρει τον πληθυσμό της. Τον 4ο αιώνα βρίσκουμε αρκετούς Γότθους στο στρατό και, όπως αναφέρει ένας ιστορικός, ένα τμήμα Γότθων υπηρέτησε πιστά τους Ρωμαίους κατά τη διάρκεια της βασιλείας του Μαξιμιλιανού. Επίσης είναι ήδη γνωστό ότι οι Γότθοι υπηρέτησαν στο στρατό του Μεγάλου Κωνσταντίνου και ότι τον βοήθησαν στον αγώνα του εναντίον του Λικίνιου. Την εποχή του Κωνσταντίνου οι Βησιγότθοι συμφώνησαν να βοηθήσουν τον αυτοκράτορα με 40.000 στρατιώτες, ενώ αργότερα, ο Ιουλιανός διατήρησε ένα σύνταγμα Γότθων στο στρατό του.\nΤον 3ο αιώνα άρχισε να διαδίδεται στους Γότθους ο Χριστιανισμός, τον οποίον πιθανόν δίδαξαν πρώτοι οι Χριστιανοί που συνελήφθηκαν αιχμάλωτοι στη Μικρά Ασία κατά τη διάρκεια των θαλασσινών επιδρομών. Οι χριστιανοί Γότθοι έστειλαν ως αντιπρόσωπό τους στην Α' Οικουμενική Σύνοδο της Νίκαιας, τον Επίσκοπό τους Θεόφιλο, ο οποίος είναι ένας από εκείνους που επέγραψαν το Σύμβολο της Νίκαιας. Κύριος διαφωτιστής των Γότθων στο Δούναβη, κατά τον 4ο αιώνα, υπήρξε ο Ουλφίλας, ο οποίος θεωρείται από μερικούς ότι είναι ελληνικής καταγωγής, αν και γεννήθηκε σε γοτθικό έδαφος. Έζησε αρκετά χρόνια στην Κωνσταντινούπολη, όπου αργότερα χειροτονήθηκε Επίσκοπος από έναν οπαδό του Αρείου. Όταν γύρισε στους Γότθους δίδαξε για αρκετά χρόνια τον Χριστιανισμό σύμφωνα με τις αρχές του Αρείου. Θέλοντας να κάνει γνωστά τα Ευαγγέλια στο λαό του, ανακάλυψε ένα γοτθικό αλφάβητο, με βάση, εν μέρει, τα ελληνικά γράμματα και μετάφρασε τη Βίβλο στη γοτθική γλώσσα. Η διάδοση του Αρειανισμού στους Γότθους έχει μεγάλη σημασία για τη μετέπειτα ιστορία τους, γιατί ακριβώς η θρησκευτική διαφορά τους εμπόδισε, όταν αργότερα κατέβηκαν στις περιοχές της Ρωμαϊκής Αυτοκρατορίας, να συγχωνευτούν με τους εγχώριους, οι οποίοι ήταν οπαδοί του Συμβόλου της Νίκαιας. Οι Γότθοι της Κριμαίας έμειναν Ορθόδοξοι.\nΟι ειρηνικές σχέσεις μεταξύ της αυτοκρατορίας και των Γότθων διακόπηκαν το 376, όταν εμφανίστηκε, με προέλευση την Ασία, ο μογγολικής καταγωγής άγριος λαός των Ούννων. Βαδίζοντας προς τη Δύση, οι βάρβαροι νίκησαν τους Οστρογότθους και, ενωμένοι μαζί τους, προχώρησαν περισσότερο φτάνοντας μέχρι την περιοχή των Βησιγότθων, οι οποίοι κάτω από την πίεση της επιδρομής και των σφαγών αναγκάστηκαν να μπουν στη Ρωμαϊκή Αυτοκρατορία. Οι σχετικές πηγές μας πληροφορούν ότι οι Γότθοι στάθηκαν στη βόρεια όχθη του Δούναβη, ικετεύοντας με δυνατούς θρήνους τους Ρωμαίους να τους αφήσουν να περάσουν τον ποταμό. Οι βάρβαροι έστειλαν αντιπρόσωπο στον αυτοκράτορα και πρότειναν να εγκατασταθούν στη Θράκη, να καλλιεργούν τη γη, να δώσουν άνδρες για το στρατό και να υπακούνε ακριβώς όπως και οι Ρωμαίοι υπήκοοι όλες τις διαταγές. Οι περισσότεροι από τους Ρωμαίους αξιωματούχους δέχτηκαν ευνοϊκά την πρόταση των Γότθων, αναγνωρίζοντας το τι είχε να κερδίσει το κράτος αν γινόταν δεκτή. Αρχικά αντιμετώπισαν την πρόταση αυτή σαν μια ευκαιρία αύξησης των κατοίκων των γεωργικών περιοχών και του στρατού και μετά σκέφτηκαν ότι οι νέοι υπήκοοι θα υπερασπίζονταν την αυτοκρατορία, ενώ οι παλαιοί κάτοικοι των επαρχιών θα απέφευγαν τη στρατιωτική τους θητεία, πληρώνοντας χρήματα, που θα πλούτιζαν τα έσοδα του κράτους.\nΤελικά υπερίσχυσαν αυτοί που δέχτηκαν ευνοϊκά την πρόταση των βαρβάρων και οι Γότθοι πήραν επίσημα την άδεια να διασχίσουν τον Δούναβη. «Έτσι», όπως γράφει ο Fustel de Coulanges, «τετρακόσιες με πεντακόσιες χιλιάδες βάρβαροι, από τους οποίους οι μισοί μπορούσαν να πολεμούν, εγκαταστάθηκαν στην περιοχή της αυτοκρατορίας». Αν και ο αριθμός αυτός θεωρείται υπερβολικός, το γεγονός πάντως είναι ότι οι βάρβαροι που μπήκαν στην αυτοκρατορία ήταν πολλοί. Αρχικά οι Γότθοι ζούσαν μια πολύ ειρηνική ζωή, αλλά σιγά-σιγά άρχισαν να μην είναι ικανοποιημένοι και να ενοχλούνται με τις καταχρήσεις των στρατηγών και των αξιωματούχων, οι οποίοι έκρυβαν μέρος των χρημάτων που είχαν παραχωρηθεί για τις ανάγκες των αποίκων που υπέφεραν όχι μόνο από έλλειψη τροφής, αλλά και από κακοποιήσεις των ίδιων, των γυναικών και των παιδιών τους. Πολλοί Γότθοι εγκαταστάθηκαν στη Μικρά Ασία. Οι διαμαρτυρίες τους όμως δεν ακούστηκαν με προσοχή και τελικά οι βάρβαροι επαναστάτησαν. Ζήτησαν τη βοήθεια των Αλανών και των Ούννων, εισέβαλλαν στη Θράκη και βάδισαν εναντίον της Κωνσταντινούπολης. Την εποχή αυτή ο αυτοκράτορας Ουάλης είχε εκστρατεύσει στην Περσία, αλλά όταν έμαθε την επανάσταση των Γότθων, άφησε την Αντιόχεια και ήρθε στην Κωνσταντινούπολη. Μια αποφασιστική μάχη που έγινε κοντά στην Αδριανούπολη, τον Αύγουστο του 378, είχε ως αποτέλεσμα να σκοτωθεί ο Ουάλης και να νικηθεί τελείως ο στρατός του.\nΑπό την άλλη μεριά, όμως, μετά από αυτά τα γεγονότα, οι Γερμανοί άρχισαν να επηρεάζουν τη ζωή της αυτοκρατορίας με ειρηνικά μέσα. Ο Θεοδόσιος, έχοντας πλήρη επίγνωση ότι δεν μπορεί να κυριαρχήσει επάνω στους βαρβάρους με τη βία, αποφάσισε να ακολουθήσει μια τακτική ειρηνικών σχέσεων με τους Γότθους, να εισαγάγει δηλαδή ανάμεσά τους ορισμένα στοιχεία των ρωμαϊκού πολιτισμού και να τους τοποθετήσει στις μονάδες του ρωμαϊκού στρατού. Σιγά-σιγά, ο στρατός - του οποίου βασικό καθήκον ήταν να υπερασπίζεται την αυτοκρατορία - έγινε, κατά το μεγαλύτερο μέρος του, ένας γερμανικός στρατός, του οποίου οι στρατιώτες ήταν υποχρεωμένοι πολλές φορές να πολεμούν εναντίον των συμπατριωτών τους.\nΟ Θεοδόσιος δεν πέτυχε να λύσει τα κύρια προβλήματα της εποχής του. Η Β' Οικουμενική Σύνοδος, καθιερώνοντας το Σύμβολο της Νίκαιας ως τη βάση του Χριστιανισμού, δεν πέτυχε την ενότητα της Εκκλησίας. Ο Αρειανισμός, σε όλες του τις εκφάνσεις, δεν έπαψε να υπάρχει και, στην εξέλιξη του επάνω, δημιούργησε νέες θρησκευτικές κινήσεις, που κατά τη διάρκεια του 5ου αιώνα έγιναν το κέντρο της θρησκευτικής ζωής της αυτοκρατορίας, ενώ συγχρόνως επηρέασαν πολύ, κατά την περίοδο αυτή, την κοινωνική της ζωή. Αυτό ισχύει για τις ανατολικές επαρχίες της Συρίας και της Αιγύπτου, όπου οι νέες θρησκευτικές εξελίξεις είχαν πολύ μεγάλες συνέπειες. Ο Θεοδόσιος στα τελευταία χρόνια της ζωής του αναγκάστηκε να υποχωρήσει στην προηγούμενή του αυστηρή τακτική της προσκόλλησης στο Σύμβολο της Νίκαιας. Αναγκάστηκε δηλαδή να κάνει παραχωρήσεις στους Γερμανούς οπαδούς του Αρείου, που την εποχή εκείνη αποτελούσαν τη δυναμική πλειονότητα του στρατού. Έτσι και στο θρησκευτικό τομέα - όπως στο διοικητικό και το στρατιωτικό - οι Γότθοι απέκτησαν μεγάλη επιρροή. Βασικά κέντρα της δύναμής τους υπήρξαν η ίδια η πρωτεύουσα, η Βαλκανική χερσόνησος και μέρος της Μικράς Ασίας, ενώ οι ανατολικές επαρχίες της Συρίας, της Παλαιστίνης και της Αιγύπτου δεν αισθάνθηκαν πολύ τη δύναμη των Γότθων. Έτσι οι διαφωνίες των ντόπιων στο θρησκευτικό, όπως και στο φυλετικό, ζήτημα γίνονταν καθώς περνούσε ο καιρός πιο έντονες. Με λίγα λόγια, ο Θεοδόσιος δεν πέτυχε να λύσει τα εξής δύο σοβαρά προβλήματα: τη δημιουργία μιας και ενωμένης Εκκλησίας, και τη ρύθμιση αρμονικών σχέσεων με τους βαρβάρους. Τα δύο αυτά πολύπλοκα προβλήματα βρέθηκαν άλυτα όταν οι διάδοχοι του Θεοδόσιου ανέλαβαν τη διοίκηση της αυτοκρατορίας.\nΗ περίοδος αυτή - του 5ου αιώνα - έχει μεγάλη σημασία, λόγω του τρόπου με τον οποίον αντιμετωπίστηκαν τα κύρια εθνικά και θρησκευτικά προβλήματα της αυτοκρατορίας. Το εθνικό πρόβλημα συνίστατο κυρίως στην ασυμφωνία των κατοίκων της αυτοκρατορίας που ανήκαν σε διάφορες εθνικότητες και στα ζητήματα που προκαλούσαν οι εξωτερικοί εχθροί του κράτους.\nΟ ελληνισμός υπήρξε μόνο φαινομενικά μια δύναμη που μπορούσε να ενώσει τους διαφορετικής προέλευσης κατοίκους της ανατολικής πλευράς της αυτοκρατορίας. Η επίδραση του ελληνισμού ήταν αισθητή στην Ανατολή, μέχρι τον Ευφράτη, και στην Αίγυπτο, από την εποχή του Μεγάλου Αλέξανδρου και των διαδόχων του. Ο ίδιος ο Αλέξανδρος θεωρούσε τον αποικισμό ως ένα από τα καλύτερα μέσα για τη μεταφύτευση του ελληνισμού και, όπως λέγεται, αυτοπροσώπως ίδρυσε στην Ανατολή 70 πόλεις. Οι διάδοχοί του συνέχισαν την τακτική του αποικισμού. Οι περιοχές στις οποίες είχε απλωθεί ο ελληνισμός, έφτασαν στο Βορρά σχεδόν μέχρι την Αρμενία, στο Νότο μέχρι την Ερυθρά Θάλασσα και στην Ανατολή σχεδόν μέχρι την Περσία και τη Μεσοποταμία. Πέρα από αυτές τις επαρχίες δεν προχώρησε ο ελληνισμός. Κέντρο του ελληνιστικού πολιτισμού έγινε η πόλη της Αιγύπτου Αλεξάνδρεια. Σε όλες τις ακτές της Μεσογείου, στη Μικρά Ασία, στη Συρία και την Αίγυπτο κυριάρχησε ο ελληνικός πολιτισμός. Από αυτές τις περιοχές η Μικρά Ασία υπήρξε ίσως η πιο ελληνική. Οι ακτές της, για ένα μεγάλο διάστημα, ήταν γεμάτες από ελληνικές αποικίες και η επιρροή τους σιγά-σιγά, αν και όχι εύκολα, εισχώρησε στο εσωτερικό της χώρας.\nΣτη Συρία - όπου ο ελληνικός πολιτισμός βρήκε απήχηση μόνο στις ανώτερες τάξεις των μορφωμένων - η ελληνική επιρροή υπήρξε πολύ πιο αδύνατη. Ο πολύς λαός, μη γνωρίζοντας την ελληνική, συνέχισε να μιλάει τη μητρική του γλώσσα. Κάποιος ειδικός γράφει σχετικά ότι «αν σε μια τέτοια διεθνή πόλη - όπως η Αντιόχεια - ο πολύς κόσμος μιλούσε ακόμα τη γλώσσα της Συρίας (Αραμαϊκά) τότε εύκολα μπορεί να συμπεράνει κανείς ότι στο εσωτερικό της επαρχίας η ελληνική δεν υπήρξε η γλώσσα των μορφωμένων, αλλά η γλώσσα μόνον εκείνων που έκαναν ειδικές μελέτες».\nΟ Συριο-ρωμαϊκός κώδικας του 5ου αιώνα αποτελεί εξαιρετικό παράδειγμα του ότι η μητρική γλώσσα των Συρίων χρησιμοποιείτο πολύ στην Ανατολή. Το παλαιότερο χειρόγραφο που υπάρχει - στη γλώσσα των Συρίων - αυτού του βιβλίου γράφτηκε στις αρχές του 6ου αιώνα, πριν από την εποχή του Ιουστινιανού. Το κείμενο αυτό, που πιθανόν έχει γραφεί στη ΒΑ Συρία, είναι μετάφραση από τα ελληνικά. Το ελληνικό πρωτότυπο δεν έχει βρεθεί ακόμα, αλλά με βάση ορισμένα στοιχεία φαίνεται να έχει γραφεί τον 5ο αιώνα. Οπωσδήποτε όμως η μετάφραση έγινε αμέσως μετά την έκδοση του ελληνικού πρωτοτύπου. Εκτός από τη μετάφραση αυτή υπάρχει και η αραβική και αρμενική έκδοση του κώδικα, που δείχνουν ότι το βιβλίο αυτό έχει πιθανόν εκκλησιαστική προέλευση, επειδή αναλύει με πολλές λεπτομέρειες τους νόμους περί γάμου και κληρονομιών, υποστηρίζοντας συγχρόνως με τόλμη τα δικαιώματα του κλήρου. Το γεγονός ότι το νομικό αυτό βιβλίο - όπως φαίνεται από τις πολλές του εκδόσεις κι από τα πολλά αποσπάσματά του που βρίσκουμε σε αραβικά και συριακά βιβλία του 13ου και 14ου αιώνα - είχε μεγάλη κυκλοφορία και εφαρμογή στα ζωτικά προβλήματα των περιοχών που ήταν μεταξύ της Αρμενίας και της Αιγύπτου, δείχνει ότι επικρατούσαν συνεχώς οι εγχώριες γλώσσες. Αργότερα, όταν η νομοθεσία του Ιουστινιανού έγινε επίσημα υποχρεωτική για όλη την αυτοκρατορία, ο κώδικάς του αποδείχθηκε πολύ ογκώδης και δύσκολος για τις ανατολικές επαρχίες, οι οποίες συνέχισαν να χρησιμοποιούν τον κώδικα των Συρίων. Τον 7ο αιώνα - και μετά την επικράτηση ακόμα των Μουσουλμάνων στις ανατολικές επαρχίες - παρατηρούμε ότι πάλι χρησιμοποιείται πολύ ο κώδικας των Συρίων. Το γεγονός ότι το βιβλίο αυτό μεταφράστηκε στη γλώσσα των Συρίων τα 50 τελευταία χρόνια του 5ου αιώνα, δείχνει καθαρά ότι ο πολύς λαός δε γνώριζε ακόμα ελληνικά ή λατινικά και ότι ήταν αναγκασμένος να χρησιμοποιεί τη μητρική του γλώσσα.\nΣτην Αίγυπτο επίσης - παρά το γεγονός ότι ήταν κοντά το κέντρο του διεθνούς πολιτισμού, δηλαδή η Αλεξάνδρεια - ο ελληνισμός διαδόθηκε μόνο στις ανώτερες τάξεις των μορφωμένων, ανάμεσα δηλαδή στους εκλεκτούς της κοινωνίας. Ο πολύς κόσμος συνέχισε να χρησιμοποιεί τη μητρική του γλώσσα, δηλαδή την αιγυπτιακή (κοπτική).\nΤο κράτος αντιμετώπισε τη δυσκολία της τακτοποίησης των υποθέσεων των ανατολικών επαρχιών όχι μόνο λόγω των φυλετικών διαφορών του λαού, αλλά και λόγω του ότι η πλειονότητα της ανατολικής πλευράς της Μικράς Ασίας έμεινε πιστή στον Αρειανισμό και τα παρακλάδια του. Το πολύπλοκο φυλετικό πρόβλημα έγινε ακόμα πιο έντονο τον 5ο αιώνα λόγω των νέων θρησκευτικών εξελίξεων που παρατηρούμε σ’ αυτές τις επαρχίες.Για τις δυτικές επαρχίες της ανατολικής αυτοκρατορίας, δηλαδή τη Βαλκανική χερσόνησο, την πρωτεύουσα και τη δυτική πλευρά της Μικράς Ασίας, το πιο σπουδαίο πρόβλημα, την περίοδο αυτή, ήταν η δύναμη των Γερμανών, που απειλούσαν την ύπαρξη της αυτοκρατορίας. Αφού το πρόβλημα αυτό τακτοποιήθηκε, στα μέσα του 5ου αιώνα, ευνοϊκά για το κράτος, φάνηκε για λίγο ότι οι άγριοι Ίσαυροι θα έπαιρναν στην πρωτεύουσα μια παρόμοια ηγετική θέση με αυτήν των Γότθων. Στην Ανατολή ο αγώνας με τους Πέρσες συνεχίστηκε, ενώ στη βόρεια πλευρά της Βαλκανικής χερσονήσου οι Βούλγαροι, ένας λαός που είχε προέλευση από τους Ούννους, άρχισαν τις καταστροφικές τους επιδρομές.\nΑναρτήθηκε από Τ.ΠΑΣΧΟΣ στις 12:23 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΚατά τη διάρκεια της αυτοκρατορίας του διαδόχου του Ιουλιανού, Ιοβιανού (363-364) - οπαδού του Συμβόλου της Νίκαιας - ο Χριστιανισμός αποκαταστάθηκε στη θέση που του ανήκε, χωρίς αυτό να έχει ως αποτέλεσμα διωγμούς των ειδωλολατρών. Ο Ιοβιανός ήθελε να αποκαταστήσει σε όλη την αυτοκρατορία την τάξη εκείνη που επικρατούσε πριν από τον Ιοβιανό και γι’ αυτό έδωσε πλήρη θρησκευτική ελευθερία. Επέτρεψε στους ειδωλολάτρες να ανοίξουν τους ναούς τους και να συνεχίσουν την προσφορά των θυσιών και, παρά την προσκόλλησή του στο Σύμβολο της Νίκαιας, δεν έλαβε κανένα μέτρο εναντίον των άλλων αιρέσεων. Οι Χριστιανοί εξόριστοι γύρισαν πίσω και το Λάβαρο έγινε πάλι η σημαία του στρατού. Ο Ιοβιανός βασίλευσε λίγους μήνες μόνον, αλλά η εκ μέρους του αντιμετώπιση των εκκλησιαστικών υποθέσεων, έκανε μεγάλη εντύπωση στους συγχρόνους του. Ο Αρειανός ιστορικός του 5ου αιώνα Φιλοστόργιος, παρατηρεί ότι «ο αυτοκράτορας Ιοβιανός αποκατάστησε την παλαιά τάξη πραγμάτων για όλες της Εκκλησίες, απελευθερώνοντάς τις από τους ενοχλητικούς διωγμούς που είχε επιβάλλει ο αποστάτης».\nΟ Ιοβιανός πέθανε ξαφνικά τον Φεβρουάριο του 364 κι αντικαταστάθηκε από τους αδελφούς Βαλεντινιανό Α' (364-375) και Ουάλη (364-378), οι οποίοι μοιράστηκαν τη διοίκηση της αυτοκρατορίας. Ο Βαλεντινιανός ανέλαβε τη Δυτική πλευρά της αυτοκρατορίας και ο Ουάλης την Ανατολική.\nΤα δύο αδέλφια είχαν τελείως διαφορετικές απόψεις για τα θρησκευτικά ζητήματα. Ενώ δηλαδή ο Βαλεντινιανός ήταν οπαδός του Συμβόλου της Νίκαιας, ο Ουάλης ήταν Αρειανός. Αλλά οι πεποιθήσεις του Βαλεντινιανού δεν τον οδήγησαν σε εχθρικές εκδηλώσεις κατά των άλλων δογμάτων και, στη διάρκεια της βασιλείας του, η θρησκευτική ελευθερία ήταν πιο σταθερή και πιο πλήρης από πριν. Όταν ανέβηκε στο θρόνο, δημοσίευσε ένα διάταγμα που παραχωρούσε στον κάθε άνθρωπο «την ελευθερία της λατρείας με βάση τις υπαγορεύσεις της συνείδησης». Οι ειδωλολάτρες έμειναν επίσης ανενόχλητοι, αν και ο Βαλεντινιανός έδειξε τη χριστιανική του ιδιότητα με διάφορα ειδικά μέτρα που έλαβε, ένα από τα οποία είναι η αποκατάσταση όλων των προνομίων που είχε παραχωρήσει στους κληρικούς ο Μεγάλος Κωνσταντίνος. Ο Ουάλης όμως ακολούθησε μια τελείως διαφορετική τακτική. Έχοντας δεχθεί τις αρχές του Άρειου, περιόρισε όλους εκείνους που δεν ακολουθούσαν τις απόψεις του και, αν και οι διωγμοί του δεν υπήρξαν ούτε σοβαροί ούτε συστηματικοί, όμως οι κάτοικοι της Ανατολικής πλευράς της αυτοκρατορίας πέρασαν, στη διάρκεια της βασιλείας του, μια περίοδο φόβων και ανησυχιών.\nΌσον αφορά τα εξωτερικά ζητήματα, οι δύο αδελφοί αναγκάστηκαν να αντιμετωπίσουν ένα μεγάλο αγώνα με τους Γερμανούς. Ο Ουάλης πέθανε κατά τη διάρκεια του πολέμου με τους Γότθους και ο Βαλεντινιανός αντικαταστάθηκε στη Δύση από τους γιους του Γρατιανό (375-383) και τον μικρό Βαλεντινιανό Β' (375-392). Μετά το θάνατο του Ουάλη (378), ο Γρατιανός έκανε Αύγουστο, στην Ανατολή και το Ιλλυρικό, τον Θεοδόσιο.\nΕκτός από τον νεαρό και αναποφάσιστο Βαλεντινιανό Β' - οπαδό του Άρειου, που δεν έπαιξε σημαντικό ρόλο στα εσωτερικά ζητήματα της αυτοκρατορίας - τόσο ο Γρατιανός όσο και ο Θεοδόσιος εγκατέλειψαν την πολιτική της ανοχής και εκδήλωσαν μια συγκεκριμένη στροφή προς το Σύμβολο της Νίκαιας. Εξαιρετική σημασία έχει η τακτική του Θεοδόσιου, που ονομάστηκε «Μεγάλος» (379-395) και του οποίου το όνομα είναι στενά συνδεδεμένο με τον θρίαμβο του Χριστιανισμού. Η αποφασιστική του προσκόλληση στο «πιστεύω», που διάλεξε, δεν του επέτρεψε να ανεχθεί την ειδωλολατρία.\nΗ οικογένεια του Θεοδοσίου είναι γνωστή από τότε που ο πατέρας του - επίσης Θεοδόσιος - υπηρετούσε ως ένας από τους λαμπρούς στρατηγούς στη Δύση, στη διάρκεια της βασιλείας του Βαλεντινιανού Α'. Πριν γίνει Αύγουστος, ο Θεοδόσιος, ενδιαφερόταν πολύ λίγο για τις χριστιανικές ιδέες. Τον επόμενο χρόνο όμως της ανακήρυξής του βαφτίστηκε στη Θεσσαλονίκη από τον Επίσκοπο Ασχόλιο, οπαδό του Συμβόλου της Νίκαιας.\nΟ Θεοδόσιος είχε να αντιμετωπίσει δύο δύσκολα προβλήματα: 1) Την αποκατάσταση της εσωτερικής ενότητας της αυτοκρατορίας, που είχε χωριστεί στα δύο από τις θρησκευτικές διαμάχες, και 2) την άμυνα της αυτοκρατορίας εναντίον της σταθερής προώθησης των Γερμανών βαρβάρων - των Γότθων - οι οποίοι την εποχή του Θεοδοσίου, απειλούσαν τρομερά την αυτοκρατορία.\nΚατά τη διάρκεια της βασιλείας του Ουάλη επικρατούσαν οι οπαδοί του Αρείου. Μετά το θάνατό του όμως και ειδικά κατά τη σύντομη περίοδο που προηγήθηκε πριν από την εκλογή του Θεοδοσίου, οι θρησκευτικές φιλονικίες ξέσπασαν έντονα, για μια ακόμα φορά, παίρνοντας μερικές φορές αρκετά σκληρή μορφή. Οι δογματικές διαμάχες ξεπέρασαν τους κύκλους των κληρικών για να φτάσουν μέχρι το λαό και να συζητούνται από τα πλήθη στους δρόμους. Το πρόβλημα της φύσης του Υιού του Θεού, από τα μέσα του 4ου αιώνα, είχε προκαλέσει παντού - στους καθεδρικούς ναούς, στις εκκλησίες, στο παλάτι και στις καλύβες των ερημιτών - ζωηρές συζητήσεις.\nΟ Γρηγόριος Νύσσας γράφει, όχι δίχως κάποιο σαρκασμό, σχετικά με την κατάσταση που επικρατούσε, τα εξής: «Παντού - στους δρόμους, στις αγορές, στις πλατείες και στα σταυροδρόμια - βλέπει κανείς αυτούς που μιλούν για τα πιο ακατανόητα πράγματα. Ερωτώ τι στοιχίζει αυτό, και αντί να μου απαντήσουν, φιλοσοφούν. Ενώ θέλω να μάθω πόσο στοιχίζει το ψωμί, κάποιος απαντά: ‘Ο πατήρ είναι ανώτερος του Υιού’ και καθώς ερωτώ αν το μπάνιο μου είναι έτοιμο, μου ομιλούν πάλι περί του Υιού».\nΌταν όμως ανέλαβε την εξουσία ο Θεοδόσιος, τα πράγματα άλλαξαν. Μόλις έφτασε στην Κωνσταντινούπολη, πρότεινε στον Αρειανό Επίσκοπο να αρνηθεί τον Αρειανισμό και να αποδεχθεί το Σύμβολο της Νίκαιας. Ο Επίσκοπος όμως δε δέχτηκε, προτιμώντας να εγκαταλείψει την πρωτεύουσα και να ζήσει έξω από αυτήν, όπου συνέχισε να κάνει συναθροίσεις των οπαδών του Αρείου. Στο μεταξύ όλες οι εκκλησίες της Κωνσταντινούπολης ήρθαν στην εξουσία των οπαδών του Συμβόλου της Νίκαιας.\nΟ Θεοδόσιος βρέθηκε αντιμέτωπος με το πρόβλημα της ρύθμισης των σχέσεών του με τους αιρετικούς και τους ειδωλολάτρες. Ήδη από την εποχή του Κωνσταντίνου, η Καθολική Εκκλησία (Ecclesia Catholica) διακρινόταν από τους αιρετικούς (Haeretici). Επί Θεοδοσίου η διάκριση μεταξύ Καθολικών κι αιρετικών καθιερώθηκε με νόμο: Καθολικοί ήταν όσοι αναγνώριζαν και δέχονταν το Σύμβολο της Νίκαιας, ενώ αιρετικοί ήταν όλοι οι άλλοι. Οι ειδωλολάτρες (pagani) ανήκαν σε ξεχωριστή κατηγορία.\nΑφού ο Θεοδόσιος δήλωσε επίσημα την αφοσίωσή του στο Σύμβολο της Νίκαιας, άρχισε ένα μεγάλο αγώνα εναντίον των ειδωλολατρών και των αιρετικών, τιμωρώντας τους με σκληρά μέτρα, τα οποία, καθώς περνούσε ο καιρός, γίνονταν σκληρότερα. Με βάση το Διάταγμα του 380 μ.Χ., στην Καθολική Εκκλησία ανήκαν μόνον όσοι πίστευαν στην «ισότιμη Θεία Τριάδα» (Πατέρα, Υιό και Άγιο Πνεύμα), όπως αυτή διδάσκεται από τους Αποστόλους και τα Ευαγγέλια. Όλοι οι άλλοι «οι τρελοί και μωροί», που ήταν οπαδοί «του αίσχους των αιρέσεων», δεν είχαν το δικαίωμα να κάνουν συναθροίσεις, ενώ συγχρόνως υπόκειντο σε αυστηρές τιμωρίες. Όπως αναφέρει ένας ιστορικός, το Διάταγμα αυτό δείχνει καθαρά ότι ο Θεοδόσιος «υπήρξε ο πρώτος αυτοκράτορας που καθιέρωσε για λογαριασμό του και όχι προς χάρη της Εκκλησίας υποχρεωτικό για τους υπηκόους του το χριστιανικό δόγμα». Ο Θεοδόσιος εξέδωσε πολλά διατάγματα που, ενώ απαγόρευαν στους αιρετικούς κάθε ιδιωτική ή δημόσια συγκέντρωση, έδιναν το δικαίωμα αυτό μόνον στους οπαδούς της Νίκαιας, οι οποίοι έκαναν χρήση όλων των Εκκλησιών της πρωτεύουσας και όλης της άλλης αυτοκρατορίας. Τα πολιτικά δικαιώματα των αιρετικών περιορίστηκαν σημαντικά, και κυρίως εκείνα που ήταν σχετικά με κληρονομικά ζητήματα.\nΠαρ’ όλους τους κομματισμούς του ο Θεοδόσιος επιθυμούσε πολύ να αποκαταστήσει στην Εκκλησία την αρμονία και την ειρήνη. Για το σκοπό αυτό κάλεσε, το 381, στην Κωνσταντινούπολη, μια Σύνοδο, στην οποία έλαβαν μέρος αντιπρόσωποι μόνον της Ανατολικής Εκκλησίας. Η Σύνοδος αυτή είναι γνωστή ως Β' Οικουμενική Σύνοδος. Για καμιά άλλη Σύνοδο δεν είναι οι πληροφορίες τόσο ανεπαρκείς. Οι εργασίες της μας είναι άγνωστες και για ένα διάστημα υπήρχε αμφιβολία ακόμα και για την οικουμενική της φύση. Μόνον το 451, σε μια άλλη Οικουμενική Σύνοδο, αναγνωρίστηκε επίσημα η οικουμενικότητά της. Το κύριο θέμα που απασχόλησε τη Β' Οικουμενική Σύνοδο υπήρξε η αίρεση του «ημιαρείου» Μακεδόνιου, ο οποίος ήταν αρχηγός της αίρεσης των «ομοιουσίων». Η Σύνοδος καταδίκασε την αίρεση του Μακεδόνιου, κατοχύρωσε την «εν Νικαία πίστιν» - με μια προσθήκη περί του Αγίου Πνεύματος - και υιοθέτησε τη διδασκαλία ότι το Άγιο Πνεύμα είναι «ομοούσιο τω Πατρί και τω Υιώ». Λόγω του ότι οι σχετικές με τη Σύνοδο πληροφορίες δεν είναι επαρκείς, μερικοί επιστήμονες της Δυτικής Ευρώπης αμφιβάλλουν για τη γνησιότητα του Συμβόλου της Κωνσταντινούπολης, το οποίο έχει γίνει όχι μόνο το επικρατέστερο Σύμβολο, αλλά και το επίσημο Σύμβολο όλων των Χριστιανών, άσχετα από τις δογματικές τους πεποιθήσεις. Μερικοί επιστήμονες τονίζουν ότι το νέο Σύμβολο δεν αποτελεί έργο της Β' Συνόδου, ενώ άλλοι προσπάθησαν να αποδείξουν ότι το Σύμβολο αυτό έγινε πριν ή μετά τη Β' Σύνοδο. Η πλειονότητα των επιστημόνων και μάλιστα οι Ρώσοι εκκλησιαστικοί συγγραφείς συμφωνούν ότι το Σύμβολο της Κωνσταντινούπολης είναι έργο των πατέρων της Β' Οικουμενικής Συνόδου, αν και διαδόθηκε μόνο μετά από τη Σύνοδο της Χαλκηδόνας.\nΗ Β' Οικουμενική Σύνοδος καθόρισε επίσης και τη θέση του Πατριάρχη Κωνσταντινούπολης απέναντι στον Επίσκοπο Ρώμης. Ο τρίτος κανόνας της Συνόδου έχει ως εξής: «Τον μέντοι Κωνσταντινουπόλεως Επίσκοπο έχειν τα πρεσβεία της τιμής μετά τον της Ρώμης Επίσκοπο, δια το είναι αυτήν Νέα Ρώμη». Οι Πατριάρχες όμως των αρχαιότερων επισκοπών της Ανατολής δε συμφώνησαν στην εξύψωση αυτή του Πατριάρχη της Κωνσταντινούπολης.\nΠατριάρχης Κωνσταντινούπολης, την εποχή αυτή ήταν ο Γρηγόριος Ναζιανζηνός, που πολύ σπουδαίο ρόλο στην πρωτεύουσα τα πρώτα χρόνια της βασιλείας του Θεοδόσιου. Μη μπορώντας όμως ο Γρηγόριος να κατευθύνει τις διάφορες αντίθετες απόψεις που εκδηλώθηκαν στη Σύνοδο, αναγκάστηκε να παραιτηθεί από τη θέση του, να εγκαταλείψει τη Σύνοδο και να φύγει από την Κωνσταντινούπολη. Τη θέση του την πήρε ο Νεκτάριος, άνθρωπος με περιορισμένες θεολογικές δυνατότητες, αλλά ικανός να ρυθμίζει καλά τις σχέσεις του με τον αυτοκράτορα. Ο Νεκτάριος έγινε πρόεδρος της Συνόδου, η οποία τέλειωσε τις εργασίες της το καλοκαίρι του 381.\nΗ συμπεριφορά του Θεοδόσιου προς τους Καθολικούς (οπαδούς της Νίκαιας) κληρικούς υπήρξε μάλλον γενναιόδωρη. Διατήρησε, και πολλές φορές αύξησε, τα προνόμια που οι προκάτοχοί του είχαν παραχωρήσει στους Επισκόπους και τους ιερείς. Συγχρόνως, όμως, πρόσεχε τα δικαιώματα αυτά των κληρικών να μη παρεμποδίζουν τα συμφέροντα του κράτους. Έτσι μ’ ένα του διάταγμα ο Θεοδόσιος επέβαλε στην Εκκλησία έκτακτα καθήκοντα (extraordinaria munera). Η δυνατότητα προσφυγής στην Εκκλησία των εγκληματιών που τους καταδίωκαν οι Αρχές περιορίστηκε πάρα πολύ, λόγω μεγάλης κατάχρησης του δικαιώματος αυτού και κυρίως απαγορευόταν να ζητούν καταφύγιο στην Εκκλησία όσοι χρωστούσαν φόρους στο κράτος.\nΟ Θεοδόσιος ήθελε να είναι ο μοναδικός ρυθμιστής των εκκλησιαστικών υποθέσεων της αυτοκρατορίας και γενικά πέτυχε το σκοπό του αυτό. Σε μια περίπτωση όμως ήρθε σε έντονη αντίθεση με τον εκλεκτό ηγέτη της Εκκλησίας της Δύσης, Αμβρόσιο, Επίσκοπο Μεδιολάνων (Μιλάνου). Ο Θεοδόσιος και ο Αμβρόσιος είχαν τελείως αντίθετες απόψεις για τη ρύθμιση των σχέσεων Εκκλησίας και κράτους. Ο πρώτος πίστευε στην υπεροχή του κράτους, ενώ ο δεύτερος επέμενε ότι η Εκκλησία δεν έπρεπε ποτέ να υποταχθεί σε μια πρόσκαιρη δύναμη. Η διάσταση του αυτοκράτορα και του Αμβρόσιου είχε ως κύρια αφορμή της τις σφαγές της Θεσσαλονίκης. Στην πλούσια αυτή και μεγάλη πόλη είχε εγκατασταθεί ένας μεγάλος αριθμός Γερμανών στρατιωτικών με αρχηγό έναν πολύ αγενή και ανίκανο διοικητή, που δεν προσπαθούσε καθόλου να εμποδίσει τις βίαιες πράξεις των στρατιωτών του. Οι κάτοικοι της πόλης, ερεθισμένοι από τις προσβολές των Γερμανών, επαναστάτησαν και σκότωσαν τελικά τους αξιωματικούς και πολλούς στρατιώτες. Ο Θεοδόσιος που εκτιμούσε πολύ του Γερμανούς, στους οποίους είχε δώσει ξεχωριστή θέση στο στρατό του, εξαγριώθηκε τόσο πολύ ώστε, χρησιμοποιώντας ως όργανα τους Γερμανούς, τιμώρησε τους κατοίκους της Θεσσαλονίκης, δίχως να κάνει διάκριση φύλου ή ηλικίας, με μια αιματηρή σφαγή, κατά την οποία σκοτώθηκαν 1.000 άτομα. Η τρομερή όμως αυτή πράξη δεν έμεινε ατιμώρητη. Ο Αμβρόσιος αφόρισε τον Θεοδόσιο, ο οποίος, παρά τη δύναμή του, αναγκάστηκε να αναγνωρίσει δημόσια το σφάλμα του και να εκτελέσει, ταπεινά, την τιμωρία που του επέβαλε ο Επίσκοπος, απαγορεύοντάς του να φοράει τα αυτοκρατορικά εμβλήματα κατά τη διάρκεια της εξιλέωσης.\nΠαράλληλα με τον χωρίς οίκτο αγώνα του κατά των αιρετικών, ο Θεοδόσιος κτύπησε αποφασιστικά και τους ειδωλολάτρες. Αρκετά διατάγματα απαγόρευαν την προσφορά θυσιών και την επίσκεψη των ναών, με αποτέλεσμα να κλείσουν πολλοί ειδωλολατρικοί ναοί, από τους οποίους οι περισσότεροι χρησιμοποιήθηκαν για τις διοικητικές υπηρεσίες, ενώ άλλοι καταστράφηκαν τελείως αφού, προηγουμένως, ο φανατισμένος όχλος λεηλάτησε τους πλούσιους θησαυρούς τέχνης. Η πιο σημαντική ενέργεια υπήρξε η καταστροφή του ναού, που είχε ανεγερθεί για το θεό Σέραπι και που αποτελούσε το κέντρο της ειδωλολατρίας στην Αλεξάνδρεια. Το τελευταίο διάταγμα κατά των ειδωλολατρών, που απαγόρευε κάθε θρησκευτική τους εκδήλωση, κυκλοφόρησε το 392. Οι παραβάτες αυτού του διατάγματος θεωρούνταν ένοχοι προσβολής κατά του αυτοκράτορα και της θρησκείας και, ως εκ τούτου, άξιοι για τις πιο βαριές τιμωρίες. Το διάταγμα αυτό χαρακτηρίζει την παλαιά θρησκεία ως «ειδωλολατρική δεισιδαιμονία» (gentilicia superstitio). Ένας ιστορικός ονομάζει το διάταγμα του 392, το οποίο αποτελεί την τελευταία ενέργεια του Θεοδοσίου, κατά των ειδωλολατρών της Ανατολής, «επικήδειο ύμνο».\nΣτη Δύση αναφέρεται ένα πολύ χαρακτηριστικό επεισόδιο που συνέβηκε κατά τη διάρκεια του αγώνα του Γρατιανού, του Βαλεντινιανού Β' και του Θεοδόσιου κατά των ειδωλολατρών και που είχε ως αποτέλεσμα την απομάκρυνση του βωμού της Νίκης - ο οποίος είχε απομακρυνθεί από τη Σύγκλητο στη διάρκεια της βασιλείας του Κωνσταντίνου για να επανέλθει στη θέση του επί Ιουλιανού - από τη ρωμαϊκή Σύγκλητο.\nΟι συγκλητικοί, οι μισοί από τους οποίους ήταν ακόμα ειδωλολάτρες, θεώρησαν την απομάκρυνση του Βωμού ως το τελικό κτύπημα κατά της παλαιάς μεγαλοπρέπειας της Ρώμης και έστειλαν τον φημισμένο ειδωλολάτρη ρήτορα Σύμμαχο στον αυτοκράτορα για να τον παρακαλέσει για την επαναφορά του Βωμού στη Σύγκλητο. Ο Ouspensky, γράφοντας για την παράκληση αυτή του Συμμάχου - ο οποίος απέτυχε στην αποστολή του - αναφέρει ότι «η αίτηση αυτή υπήρξε η τελευταία εκδήλωση μιας ειδωλολατρίας που πέθανε και που δειλά και με θρήνους ζητούσε χάρη από το νεαρό αυτοκράτορα (Βαλεντινιανό Β'), μιας ειδωλολατρίας, στην οποία οι μεν πρόγονοι του αυτοκράτορα όφειλαν τη δόξα τους, και η Ρώμη το μεγαλείο της». Το 395 έγιναν οι τελευταίοι Ολυμπιακοί Αγώνες, ενώ - μαζί με άλλα μνημεία της αρχαιότητας - το άγαλμα του Δία (έργο του Φειδία) μεταφερόταν από την Ολυμπία στην Κωνσταντινούπολη.\nΣυνεπώς, η θρησκευτική πολιτική του Θεοδόσιου διέφερε πολύ από την τακτική των προκατόχων του, οι οποίοι, ενώ είχαν ιδιαίτερη προτίμηση σε μια χριστιανική αίρεση ή στην ειδωλολατρία (όπως ο Ιουλιανός), ακολούθησαν, μέχρι ενός σημείου, πολιτική ανοχής των άλλων θρησκευτικών ομάδων, δεδομένου ότι de jure υπήρχε πάντοτε κάποια θρησκευτική ισότητα. Ο Θεοδόσιος όμως, αναγνωρίζοντας ως το μόνο νόμιμο σύμβολο πίστης το Σύμβολο της Νίκαιας, απαγόρευσε κάθε άλλη εκδήλωση είτε υπό μορφή χριστιανικής αίρεσης, είτε υπό μορφή ειδωλολατρίας.\nΟ Θεοδόσιος ήταν ένας από εκείνους τους αυτοκράτορες που πίστευαν ότι η εξουσία τους μπορούσε να συμπεριλάβει την Εκκλησία και τη θρησκευτική ζωή των υπηκόων του. Σκοπός της ζωής του υπήρξε η δημιουργία μιας μόνης Εκκλησίας, που να δέχεται το Σύμβολο της Νίκαιας, αλλά οι προσπάθειές του δεν πέτυχαν. Οι θρησκευτικές διαμάχες, αντί να σταματήσουν, πολλαπλασιάστηκαν και διαδόθηκαν γρήγορα, οδηγώντας, τον 5ο αιώνα, την Εκκλησία σε μια θυελλώδη και γεμάτη από ταραχές ζωή. Όσον αφορά τους ειδωλολάτρες, εκεί ο Θεοδόσιος πέτυχε ένα πλήρη θρίαμβο. Υπήρχαν φυσικά ακόμα ειδωλολάτρες, αλλά μόνο σαν άτομα ή μεμονωμένες οικογένειες μπορούσαν να απολαμβάνουν, κρυφά, την αγαπημένη τους θρησκεία, την οποία έβλεπαν να αργοπεθαίνει.Η περίφημη όμως Σχολή των Αθηνών, παρά τα διατάγματα του Θεοδοσίου, συνέχισε το έργο της, μεταδίδοντας τις γνώσεις της κλασικής φιλολογίας στους σπουδαστές της.\n Ο Σέραπις (ή Σάραπις) υπήρξε θεός των αρχαίων Βαβυλωνίων που, στην αρχή, είχε το όνομα Έα και το επίθετο Σαρ-Απσί (βασιλιάς του ωκεανού). Ο Μέγας Αλέξανδρος ήθελε να επιβάλει τον Σέραπι ως τον ανώτερο θεό του βασιλείου του. Η λατρεία του διήρκεσε μέχρις ότου, το 386 μ.Χ., καταστράφηκε ο ναός και το άγαλμά του, στην Αλεξάνδρεια.\nΑναρτήθηκε από Τ.ΠΑΣΧΟΣ στις 1:26 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Μέγας Θεοδόσιος\nΑναρτήθηκε από Τ.ΠΑΣΧΟΣ στις 10:04 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


UniStudents | Οι καλύτεροι προορισμοί για φοιτητικές εκδρομές\nΜε αυτά και με εκείνα, η πρώτη εξ΄ αποστάσεως εξεταστική, για τους περισσότερους από εμάς, έφτασε – αισίως – στο τέλος της. Καλή ξεκούραση λοιπόν, καλό καλοκαίρι και θα τα πούμε πάλι από Σεπτέμβρη με ένα αντίστοιχο άρθρο όπως αυτό.\nΕντάξει, πριν βιαστείτε να βγάλετε συμπέρασμα ότι δεν έχουμε ίχνος χιούμορ, συνεχίστε λίγο παρακάτω, γιατί ακολουθούν, οι 6 καλύτεροι και οικονομικοί, καλοκαιρινοί προορισμοί, για μονοήμερες ή διήμερες αποδράσεις, αυτό το καλοκαίρι!\nΗΡΘΑ… ΚΙ ΑΙΓΙΝΑ…?\nΙδανική επιλογή για εσάς που δεν έχετε ή δεν θέλετε να προσθέσετε στον προϋπολογισμό σας, τα έξοδα μετακίνησης με αυτοκίνητο. Το νησί της διπλανής πόρτας λοιπόν, σίγουρα τo έχετε ακούσει για τα πασίγνωστα φιστίκια Αιγίνης που παράγονται εκεί. Αυτό που πιθανότατα δεν έχετε ακούσει όμως, είναι οι εντυπωσιακές παραλίες που φιλοξενεί το νησί, καθώς επίσης και πως απέχει μόνο 35 λεπτά με το «δελφίνι» από το λιμάνι του Πειραιά, γεγονός που την καθιστά τον απόλυτο προορισμό για ημερήσια εκδρομή με νησιώτικη αύρα.\nΑγία Μαρίνα, Αιγινήτισσα, Νησάκι Μονή και Κλίμα, είναι μερικές μόνο από τις πιο όμορφες παραλίες του νησιού και σε σχετικά κοντινή απόσταση από το κεντρικό λιμανάκι του, με την παραλία Αγία Μαρίνα να είναι η πιο απομακρυσμένη (15χλμ, ιδανική επιλογή για τους πιο αθλητικούς που θα έχουν μαζί τους ποδήλατο.) Επιπλέον, ένας περίπατος στην μεσαιωνική Παλιά Χώρα θα αφήσει άναυδους και τους πιο απαιτητικούς, ενώ υπάρχουν και άφθονες ποιοτικές επιλογές για φαγητό μέσα στα σοκάκια της πόλης.\nΣυνολικό κόστος εκδρομής: 16Ε εισιτήρια μετ΄επιστροφής + Έξοδα για φαγητό (προτείνουμε να έχετε κάποιο σάντουιτς μαζί σας, ώστε να γλυτώσετε έξοδα από την παραλία, κατά τα άλλα οι τιμές του νησιού είναι παραπάνω από λογικές.)\nΑΓΚΙΣΤΡΙ – ΤΟ ΕΞΩΤΙΚΟ ΝΗΣΑΚΙ ΤΟΥ ΑΡΓΟΣΑΡΩΝΙΚΟΥ\nΤο πανέμορφο νησάκι του Αργοσαρωνικού με τα καταπράσινα φυσικά τοπία και τα καταγάλανα κρυστάλλινα νερά του, αποτελεί μία εξαιρετική επιλογή για οικονομικές και κοντινές αποδράσεις, σε απόσταση αναπνοής από την Αθήνα. Η πρόσβαση στο νησί είναι εξαιρετικά εύκολη, με τα Ferry Boat για Αγκίστρι, να αναχωρούν κάθε μιάμιση ώρα από το λιμάνι του Πειραιά. Η διαδρομή διαρκεί περίπου 55 λεπτά με απευθείας δρομολόγιο, ενώ υπάρχει και η δυνατότητα να πας στο Αγκίστρι και με ενδιάμεσο σταθμό το λιμάνι της Αίγινας. Σε αυτή την περίπτωση η απόσταση Αίγινα – Αγκίστρι υπολογίζεται περί τα 15 λεπτά.\nΑπό παραλίες, Θα συναντήσεις πολλές και για να είμαστε ειλικρινής, δεν είναι απίθανο η μονοήμερη εξόρμηση σου, να θελήσεις να μετατραπεί σε δύο ή τριών ημερών, επομένως θα σε συμβουλεύαμε να έχεις μαζί σου όλα τα απαραίτητα.\nΕνδεικτικά, σου αναφέρουμε μερικές από τις καλύτερες παραλίες που θα συναντήσεις στο Αγκίστρι και αφήνουμε τις υπόλοιπες ώστε να τις ανακαλύψεις μόνος σου.\nΑποτελούν μερικές από τις πιο γνωστές και επιπλέον αν είσαι λάτρης των εξωτερικών δραστηριοτήτων, το νησί προσφέρεται για: Πεζοπορία, Ποδηλασία, Ιστιοπλοΐα, Καγιάκ.\nΣυνολικό κόστος εκδρομής: 26Ε εισιτήρια μετ’ επιστροφής + έξοδα για φαγητό, τα οποία προτείνουμε και πάλι να πάτε προετοιμασμένοι ώστε να τα αποφύγετε κατά το δυαντόν περισσότερο.\nΤο Αγκίστρι από ψηλά\nΤΟ ΙΣΤΟΡΙΚΟ ΝΑΥΠΛΙΟ\nΕίτε ψάχνεις για προορισμό Σαββατοκύριακου, είτε ψάχνεις για μονοήμερη απόδραση κοντά στην Αθήνα καλή ώρα, το Ναύπλιο αποτελούσε και αποτελεί αναμφίβολα έναν από τους κορυφαίους ταξιδιωτικούς προορισμούς!\nΑπέχει μόλις μιάμιση ώρα από το κέντρο της Αθήνας, ενώ τα κόστος για τα διόδια κυμαίνεται στα 13Ε μετ’ επιστροφής, γεγονός το οποίο το καθιστά και ιδανικό προορισμό για απόδραση της τελευταίας στιγμής με… την παρέα σου.\nΚαλύτερα να ξεκινήσεις νωρίς το πρωί, τόσο για να κερδίσεις ολόκληρη τη μέρα εκεί, αλλά και για να γλυτώσεις την περιττή κίνηση στο δρόμο.\nΤα πιο HOT σημεία της πόλης, θεωρούνται η πλατεία Συντάγματος και ο παραλιακός δρόμος, αλλά αξίζει να περπατήσετε και στον πεζόδρομο στον γύρο της Αρβανιτιάς, με θέα στον Αργολικό κόλπο.\nΧΑΛΚΙΔΑ ΓΙΑ ROAD TRIP\nΕίσαι λάτρης των roadtrip? Έχετε αποφασίσει με την παρέα σου να πάτε κάπου μονοήμερη, έχετε αποφασίσει ποιος θα χειρίζεται την μουσική που θα ακούτε στο αυτοκίνητο, έχετε συμφωνήσει ακόμα και ποιος θα είναι ο «τυχερός» που θα κάθεται στη θέση του συνοδηγού, αλλά ακόμα δεν έχετε κατασταλάξει πού θα πάτε; Μην αγχώνεσαι. Η λύση στο «πρόβλημα» σας, ακούει στο όνομα Χαλκίδα και αποτελεί έναν εξαιρετικό προορισμό για μονοήμερη εκδρομή το καλοκαίρι.\nΑπέχει μόλις κάτι παραπάνω από μία ώρα από το κέντρο της Αθήνας και μπορεί να ικανοποιήσει ακόμη και τους πιο απαιτητικούς, μιας και ενδείκνυται τόσο για ρομαντζάδες στην παραλία, όσο και για χαλαρό καφέ ή ουζάκι με θέα τα καταγάλανα νερά του Ευρίπου.\nΣτη γέφυρα της Χαλκίδας\nΠΑΡΑΛΙΑ ΒΥΘΟΥΡΙ ΕΥΒΟΙΑΣ – ΜΙΑ ΠΑΡΑΛΙΑ ΓΙΑ ΛΙΓΟΥΣ…\nΣε συνέχεια της προηγούμενης αναφοράς μας στη Χαλκίδα, αυτή τη φορά πάμε λίγο πιο «βαθιά» για τους πιο τολμηρούς.\nΗ παραλία Βυθούρι προσελκύει το ενδιαφέρον των φυσιολατρών ενώ η θάλασσα, σκούρα από την αντανάκλαση των μαύρων βότσαλων και της μαύρης χοντρής άμμου δημιουργεί ένα μοναδικό τοπίο. Λόγω της ιδιομορφίας της παραλίας ο ήλιος την βλέπει μόνο 6 ώρες το καλοκαίρι (12 με 6 περίπου)\nΣτα αρνητικά του, συγκαταλέγεται η απόσταση του από το κέντρο της Αθήνας (απέχει συνολικά 53km από το κέντρο της Χαλκίδας), ωστόσο η πρόταση μας, είναι να ξεκινήσετε νωρίς το πρωί για Βυθούρι και το μεσημεράκι να γυρίσετε προς Χαλκίδα για να απολαύσετε καλοκαιρινά μεζεδάκια δίπλα στη θάλασσα.\nΠαραλία Βύθουρη στην Εύβοια


Με σχεδόν δέκα φορές πιο γρήγορο ίντερνετ ξύπνησε σήμερα η Κύπρος, αφού τόσο η Primetel όσο και η MTN ξεκίνησαν τη λειτουργία δικτύων κινητής τηλεφωνίας «4ης γενιάς», γνωστότερων ως «4G».\n4g ιντερνετ διαδικτυο ταχύτητα κυπρος primetel MTN cyta Τεχνολογία\nΑν μάλιστα υπολογιστεί ότι οι περισσότερες συνδέσεις σταθερού ίντερνετ στην Κύπρο είναι της τάξης των μέχρι 6 Mbps, τα δύο νέα δίκτυα προσφέρουν τουλάχιστον 10πλάσιες ταχύτητες.\nΤο καινοτομικό MTN4G δίκτυο θα φέρει ασύλληπτες ταχύτητες στο smartphone, το tablet και το laptop σας, ανεξαρτήτως αν είστε στο δρόμο, στο σπίτι ή το γραφείο σας. Το MTN4G θα σας φέρει έναν νέο τρόπο εργασίας και έναν νέο τρόπο κοινωνικής αλληλεπίδρασης στο δίκτυο.\nΗ ταχύτητα 4G σας επιτρέπει να αξιοποιήσετε νέες λειτουργίες, νέες εφαρμογές και προϊόντα που θα κάνουν τη ζωή σας ευκολότερη. Η τελευταία 4G τεχνολογία θα έχει επίσης σημαντικά αποτελέσματα στην οικονομία μας: θα προσδώσει στις κυπριακές επιχειρήσεις ανταγωνιστικό πλεονέκτημα και θα ενισχύσει τη θέση της χώρας ως διεθνούς κόμβου υπηρεσιών», είπε στην σύντομη παρουσίαση του δικτύου νέας γενιάς της ΜΤΝ ο επικεφαλής της στην Κύπρο Philip Van Dalsen.\nΠαράλληλα και η Primetel ανακοίνωσε ότι από σήμερα οι συνδρομητές της επικοινωνούν πλέον σε 4G ρυθμούς.\nΤο δίκτυο 4G επιτρέπει πολλαπλάσιες ταχύτητες πρόσβασης στο διαδίκτυο, χρήση προηγμένων multimedia εφαρμογών όπως HD Streaming και HD Video-Conferencing, αλλά και αποστολή και λήψη μεγάλων αρχείων, βελτιώνοντας σημαντικά τη διαδικτυακή εμπειρία των πελατών.\nΗ Cyta προχωρεί επίσης με τη δημιουργία δικτύου 4G, το οποίο θα είναι έτοιμο το καλοκαίρι.


Micro Machines World Series: Δείτε το πρώτο gameplay video για το πολυαναμενόμενο rally game [Video] - Tech News Junkies\nΥπό κανονικές συνθήκες σήμερα θα ξεκινούσε η διάθεση του Micro Machines World Series, αλλά τελικά η Codemasters ανέβαλε την κυκλοφορία του για τις 23 Ιουνίου. Τουλάχιστον, όμως, έχουμε την ευκαιρία να πάρουμε μια πρώτη γεύση από το gameplay του παιχνιδιού που έρχεται να αναβιώσει το πολύ επιτυχημένο rally game της δεκαετίας του ’90.\nΣτο video που ακολουθεί βλέπουμε αρκετά νέα game modes, όπως death-match, co-op, capture-the-flag, battle races κλπ. Η εταιρεία αναφέρει ότι κάθε ένα από τα 12 διαφορετικά οχήματα θα έχει το δικό του μοναδικό σύστημα οπλισμού και οι gamers θα μπορούν να τα στολίζουν με skins δικής τους επιλογής.\nΤο Micro Machines World Series θα κυκλοφορήσει στις 23 Ιουνίου για Xbox One, PS4 και Windows PC.\n← Travelsky financials show stronger growth in 2016 than western peers


myBusiness ver 5.3.0 - ΕΨΙΛΟΝ Μηχανογράφηση\nνέα έκδοση 5.3.0\nUpdate του προγράμματος εμπορικής διαχείρισης (01/09/2021)\nΚυκλοφόρησε η νέα έκδοση 5.3.0 της εφαρμογής myBusiness ERP. Η νέα έκδοση έχει εμπλουτιστεί με σημαντικές νέες λειτουργίες και δυνατότητες και είναι διαθέσιμη online μέσα από το σύστημα της αυτόματης online ενημέρωσης.\n«Λίστες > ΑΑΔΕ, Πωλήσεις, Αγορές». Ενημέρωση του προγράμματος με όλες τις τελευταίες προσαρμογές και τροποποιήσεις που ανακοινώθηκαν από την ΑΑΔΕ. Βελτιώθηκαν και προστέθηκαν επιπλέων ειδικά εργαλεία για τον αποτελεσματικότερο έλεγχο αλλά και διασταύρωση των απεσταλμένων, στην ΑΑΔΕ, παραστατικών αγορών και πωλήσεων.\nΝέο ! Αυτόματη παραγωγή τιμολογίων από αντλίες καυσίμων (σύστημα εισροών – εκροών).\n«Εργασίες > Πωλήσεις > Εργαλεία > Παραγωγή τιμολογίων από αντλίες». Προστέθηκαν ειδικά εργαλεία με τα οποία γίνετε αυτόματη έκδοση τιμολογίων πώλησης σε αντικατάσταση απόδειξης λιανικής του συστήματος εισροών – εκροών των πρατηρίων υγρών καυσίμων.\nΟ χρήστης απλά επιλέγει την απόδειξη καυσίμου που θέλει να αντικαταστήσει σε τιμολόγιο και το myBusiness παράγει και εκδίδει όλα τα απαραίτητα παραστατικά.\n«Εκτυπώσεις > Πελάτες > Καρτέλες Πελατών». Προστέθηκε ειδική λειτουργία με την οποία γίνετε αυτόματος εντοπισμός των κινήσεων που θα ομαδοποιηθούν. Με την ομαδοποίηση αυτή οι καρτέλες περιέχουν μόνο την επιθυμητή πληροφορία ενώ παράλληλα γίνετε εξοικονόμηση πόρων της επιχείρησης.\nΔιάφορες Βελτιώσεις και προσθήκες.\n«Διάφορες Γενικές Βελτιώσεις». Προστέθηκαν διάφορες βελτιώσεις και προσθήκες σε πολλές λειτουργίες του προγράμματος. Ενδεικτικά έγιναν βελτιώσεις και προσθήκες στην «Τιμολόγηση επί αυτοκινήτου – Φορητή τιμολόγηση», στην «Εντατική Λιανική», στην «Γέφυρα Eshop OpenCart», στην «Γέφυρα Eshop WooCommerce» κλπ.\nPrevπροηγούμενοmyBusiness Update Ver 5.2 σε 5.3\nεπόμενοmyBusiness ver 5.4.0Next


12:42 13 Μαρτίου 2019\nΟ Ζινεντίν Ζιντάν υπέγραψε καινούριο συμβόλαιο με τη Ρεάλ Μαδίρτης, το οποίο θα ισχύει μέχρι το 2022, και είδε τις απολαβές του να εκτοξεύονται.\nΣύμφωνα με αποκάλυψη της εφημερίδας Confidencial, o Ζίνταν θα λαμβάνει 12 εκατ. ευρώ το χρόνο μέχρι το καλοκαίρι του 2022, δηλαδή 1 εκατ. ευρώ το μήνα! Το προηγούμενο του συμβόλαιο το 2018 έφτανε μόλις τα 7,5 εκατ. ευρώ το χρόνο.\nΟι παίκτες που έχουν σημειώσει τα περισσότερα γκολ με τον Ζινεντίν Ζιντάν στον πάγκο:\nΟι παίκτες που έχουν τους περισσότερους αγώνες με τον Ζινεντίν Ζιντάν στον πάγκο:


> Πόρος > βοηθητικό πρόγραμμα > χρήσιμος τρόπος για να σας βοηθήσει σταθεροποιώ Windows μπλε οθόνη κατά την εκκίνηση\nΕάν έχετε δοκιμάσει μπλε οθόνη κατά την εκκίνηση του υπολογιστή σας, θα ξέρετε ότι αυτό σημαίνει συνήθως υπάρχει κάτι σοβαρό λάθος στο σύστημά σας. Η μπλε οθόνη κατά την εκκίνηση μπορεί να προκληθεί από πολλούς λόγους, όπως το υλικό που έχετε εγκαταστήσει δημιουργείται μια σύγκρουση, ένας ιός βρώμισε επάνω του μητρώου ή ίσως ένα αρχείο προγράμματος οδήγησης είναι κατεστραμμένο. Εδώ, αυτό το άρθρο πρόκειται να περπατήσει σας μέσω μερικά βήματα που μπορείτε να πάρετε για να αντιμετωπίσετε αυτή μπλε οθόνη κατά την εκκίνηση.\nΠώς να καθορίσει το μπλε οθόνη κατά την εκκίνηση\nΟ ευκολότερος τρόπος είναι να εκκινήσετε τον υπολογιστή σας σε ασφαλή λειτουργία, αν δεν μπορείτε να το εκκινήσετε κανονικά. Πιέστε το πλήκτρο F8 κατά την εκκίνηση του υπολογιστή και πηγαίνετε στον Πίνακα ελέγχου, κάνοντας κλικ στο σύστημα, και στη συνέχεια Διαχείριση συσκευών. Περάσουν από κάθε κατηγορία της συσκευής και όλες τις συσκευές για το εικονίδιο κίτρινο προφορά αποκαλυπτικά που δηλώνει ότι δεν υπάρχει διένεξη συσκευών σάρωσης. Εάν αυτό δεν βοηθήσει, εκτελέστε έναν ολόκληρο σάρωση για το σύστημα.\nΜπότα με ένα bootable CD/USB drive\nΑν η σάρωση ολόκληρου του συστήματος είναι επίσης ένα αδιέξοδο, μπορείτε να διορθώσετε αυτή την μπλε οθόνη κατά την εκκίνηση με ένα επαγγελματικό εργαλείο, όπως Wondershare LiveBoot Boot CD/USB, που σας παρέχει ένα περιβάλλον καθαρά καθαρό σύστημα και επιτρέπει σε σας για να ανιχνευήσει λάθη το μπλε οθόνη σε λεπτά, δεν ως τόσο περίπλοκο όσο νομίζετε.\nΑγοράσετε το πρόγραμμα, και θα πάρετε ένα μητρώο κώδικα και μια σύνδεση λήψης. Στη συνέχεια να κατεβάσετε και να το εγκαταστήσετε σε έναν υπολογιστή καλή λειτουργία. Στη συνέχεια, ακολουθήστε τα παρακάτω βήματα για να δημιουργήσετε το δικό σας bootable CD ή USB οδηγώ και να καθορίσει το μπλε οθόνη κατά την εκκίνηση σε 3 βήματα.\nΒήμα 1: 1 Κάντε κλικ για να δημιουργήσετε ένα bootable κίνηση CD/USB\nΠρώτα απ ' όλα, προετοιμάσει ένα κενό CD ή USB δίσκο, συνδέστε το στον υπολογιστή και εκτελέστε το Wondershare LiveBoot 2012. Η διεπαφή μάγων δεδομένου ότι ακολουθούν, επιλέξτε μια κατάλληλη bootable CD/USB οδηγός δημιουργία και χτυπά το πράσινο καύση κουμπί. Μπορείτε να πάρετε ένα bootable CD/USB οδηγώ σε λίγα δευτερόλεπτα.\nΒήμα 2: Εκκίνηση του υπολογιστή σας με το bootable CD/USB\nΤώρα είστε στο δεύτερο κλιμάκιο. Γυρίσει με τον υπολογιστή που σας παρουσιάζει μια μπλε οθόνη κατά την εκκίνηση. Εισαγάγετε το bootable CD/USB στον υπολογιστή και επανεκκίνηση. Όταν η σημαία των Windows γυρίζει, να πιέσετε το πλήκτρο F12 αμέσως για να μεταβείτε στο μενού της συσκευής εκκίνησης. Στη συνέχεια, επιλέξτε "Εν πλω ή CD-ROM δίσκου USB". Μετά από λίγο, θα έχετε μια επιλογή ως εξής. Κάντε κλικ στο κουμπί "Εκκίνηση από LiveBoot" να πάρει στον υπολογιστή σας.\nΒήμα 3: Καθορίσει το μπλε οθόνη κατά την εκκίνηση\nΤο bootable CD/USB οδηγεί σε σας για να μπει σε ένα προ-εγκατεστημένο σύστημα, υπό τις οποίες μπορεί να λειτουργήσει ως κανονική. Λοιπόν, το πρώτο πράγμα είναι να καθορίσει το μπλε οθόνη κατά την εκκίνηση. Αυτό είναι τι πρέπει να κάνουμε τώρα. Εκτελέστε το Wondershare LiveBoot 2012, και μετακινήστε την "ανάκτηση των Windows", επιλέξτε "Φόρτωση συντριβή λύση". Εδώ είναι μια πλήρης λύση για το σφάλμα μπλε οθόνης σας. Ακολουθήστε τη μέθοδο που εμφανίζονται κάτω από, και λαμβάνει μέτρα για να καθορίσει το μπλε οθόνη κατά την εκκίνηση, αυτή τη στιγμή.


Χαρούμενες γνώσεις! Τα χρώματα: Πολύχρωμες περιπέτειες - Εκδόσεις Σαββάλας Α.Ε.\nΧαρούμενες γνώσεις! Τα χρώματα: Πολύχρωμες περιπέτειες\nΚατηγορίες: Για την τάξηΛοιπά ΠαιδικάΝέες ΚυκλοφορίεςΝηπιαγωγείοΟι πρώτες μου γνώσειςΠαιδικά\nΣυγγραφέας: Μανιέρου Μαρία\nΗλικία: 4-6 ετών\nΣΕΛΙΔΕΣ: 32 ΔΙΑΣΤΑΣΕΙΣ: 24Χ30 ΤΙΜΗ: 9,90\tΕυρώ ΤΥΠΟΣ ΕΞΩΦΥΛΛΟΥ: Σκληρό KA: 33927 ISBN: 978-960-493-517-8\nΓιατί ο Ήλιος αγαπάει το κίτρινο; Γιατί η Κοκκινοσκουφίτσα τα βάφει όλα κόκκινα; Όλα τα φαντάσματα είναι άσπρα; Οι πρωταγωνιστές των απίστευτων ιστοριών αυτού του βιβλίου θα σε πάρουν μαζί τους σε απίθανες περιπέτειες και φανταστικά ταξίδια, για να μάθεις τα χρώματα με έναν αλλιώτικο, διασκεδαστικό τρόπο.\nΜε τις χιουμοριστικές ιστορίες, την πρωτότυπη εικονογράφηση και τα εκπαιδευτικά παιχνίδια των βιβλίων της σειράς «Χαρούμενες γνώσεις!» τα παιδιά μαθαίνουν με διασκεδαστικό τρόπο τα σχήματα, τα χρώματα, τους αριθμούς και τα αντίθετα.\nΣτη σειρά «Χαρούμενες γνώσεις!» κυκλοφορούν:\nΤα σχήματα Οι κύκλοι, τα τετράγωνα και οι φίλοι τους\nΤα χρώματα Πολύχρωμες περιπέτειες\nΤα αντίθετα Απ’ την καλή κι απ’ την ανάποδη!\nΟι αριθμοί 1 – 2 – 3… πάμε!\nΤιμή: 9,90\tΕυρώ


Ελλάδα: Κύκλωμα παράνομης υποβοηθούμενης αναπαραγωγής. Αναγκαία η παρακολούθηση της παρένθετης μητρότητας | People News\nΒΙΟΗΘΙΚΗΕΠΙΣΤΗΜΗ 5 Δεκεμβρίου 2019 ΒΙΚΥ ΜΠΑΦΑΤΑΚΗ 0\nΤη δράση ενός από τα μεγαλύτερα και πιο καλά οργανωμένα κυκλώματα στην Ελλάδα, που εμπλέκεται σε παράνομες υιοθεσίες, εμπόριο ωαρίων και παρένθετες μητέρες επ’αμοιβή,...\nΑν και τα αποδεικτικά στοιχεία της αστυνομίας σχετικά με την παράνομη παρένθετη μητρότητα είναι περιορισμένα, τίθεται ένα σημαντικό ερώτημα: τι σημαίνει αυτή η περίπτωση για την παρένθετη μητρότητα στην Ελλάδα; Η παρένθετη μητρότητα είναι νόμιμη στην Ελλάδα από το 2002, ενώ είναι μία από τις λίγες χώρες παγκοσμίως και η μόνη στην Ε.Ε. όπου οι συμφωνίες παρένθετης μητρότητας είναι – υπό αυστηρές προϋποθέσεις – εφαρμόσιμες όσον αφορά τη νόμιμη μητρότητα. Το ελληνικό δίκαιο ρυθμίζει μέσω γραπτής συμφωνίας την πρόθεση της φέρουσας, η οποία οφείλει να βασίζεται στην ηθική αρχή του αλτρουισμού, ενώ η γραπτή συμφωνία πρέπει να εγκριθεί από το δικαστικό σώμα πριν από τη σύλληψη. Οι υποψήφιοι γονείς αναγνωρίζονται αυτόματα ως γονείς του παιδιού από τη γέννησή του. Η διαδικασία συνεπάγεται την εξέταση της γραπτής συμφωνίας παρένθετης μητρότητας που συντάχθηκε και υπογράφηκε από τα συμβαλλόμενα μέρη, την εξέταση της ιατρικής ανάγκης για παρένθετη μητέρα από το νοσοκομείο και την αλτρουιστική φύση της σχέσης μεταξύ των μερών. Ωστόσο, είναι σημαντικό να αναφερθεί ότι δεν υπάρχει ξεκάθαρος μηχανισμός για τους Έλληνες δικαστές ούτως ώστε να ελέγχουν αν υπάρχει «πραγματικός» αλτρουισμός. Στην πράξη, οι Έλληνες δικαστές σπάνια έχουν αρνηθεί την άδεια για παρένθετη μητρότητα, εάν υπάρχει ιατρική ανάγκη.\nΠηγή: BioNews & bioethics.gr\nΚυριακή Παπακωνσταντίνου – Stagiaire EEB


Ψυχοκοινωνική υποστήριξη ενηλίκων με αναπτυξιακές διαταραχές | politischios.gr\nΨυχοκοινωνική υποστήριξη ενηλίκων με αναπτυξιακές διαταραχές\nΑπό το Τμήμα Ψυχικής Υγείας Ενηλίκων του Κέντρου Παιδιού και Εφήβου\nΠοιος είναι φορέας υλοποίησης;\nΤο Τμήμα Ψυχικής Υγείας Ενηλίκων του Κέντρου Παιδιού και Εφήβου παρέχει ατομικές συνεδρίες ψυχοκοινωνικής στήριξης ενηλίκων με αναπτυξιακές δυσκολίες.\nΗ ενίσχυση των δεξιοτήτων των συμμετεχόντων.\nΣε ενήλικες με αναπτυξιακές δυσκολίες. Συγκεκριμένα, ενήλικες με διαταραχές αυτιστικού φάσματος, νοητική υστέρηση, σύνδρομα.\nΠοιες είναι οι δεξιότητες που θα καλλιεργηθούν;\nΗ θεραπεία εστιάζει στους βασικούς λειτουργικούς τομείς της ζωής του ατόμου που ενηλικιώνεται:\nΚαθημερινότητα (ανάπτυξη λειτουργικότητας σε δεξιότητες καθημερινής ζωής, αυτοφροντίδα, ένδυση - απόδυση, ατομική υγιεινή, οργάνωση προσωπικού χώρου, αυτόνομη- ημιαυτόνομη διαβίωση, κυκλοφοριακή αγωγή).\nΠαραγωγή-Εργασία (οικιακές εργασίες, διαχείριση χρημάτων, χρήση τεχνολογίας, επαγγελματικός προσανατολισμός, συμβουλευτική καθοδήγηση, επαγγελματική ένταξη).\nΨυχαγωγία (διαχείριση ελεύθερου χρόνου, χόμπυ, οργάνωση προσωπικού χρονοδιαγράμματος).\nΚοινωνικές Δεξιότητες (κοινωνική ένταξη)\nΚαλλιέργεια ατομικών δεξιοτήτων\nΠοια θα είναι η συχνότητα και η διάρκεια των συναντήσεων;\nΗ συχνότητα και η διάρκεια των συναντήσεων θα εξαρτηθούν από τις ανάγκες του κάθε ατόμου, έπειτα από αντίστοιχη αξιολόγηση.\nΠου θα πραγματοποιούνται οι συναντήσεις;\nΟι συναντήσεις θα γίνονται στον χώρο του ΚΠΕ, στην οδό Εγκρεμού 30, καθώς και σε εξωτερικούς χώρους ή στην οικία του ατόμου όταν αυτό χρειάζεται.\nΤο Kόστος Συμμετοχής μπορεί να καλυφθεί και μέσω των ασφαλιστικών ταμείων.\nΠληροφορίες και Δηλώσεις συμμετοχής: Τμήμα Ψυχικής Υγείας Ενηλίκων, Εγκρεμού 30, κ. Δέσποινα Θεοδοσοπούλου, Δευτέρα – Παρασκευή 17:00 – 21:00, τηλ. 22710-20000 (εσωτ. Γραμμή 3), email: tpsye@kpechios.gr. www.kpechios.gr\nΛίγα λόγια για το Τμήμα Ψυχικής Υγείας Ενηλίκων (Τ.Ψ.Υ.Ε.): Ξεκίνησε την λειτουργία του ως ανεξάρτητη δομή του Κέντρου Παιδιού και Εφήβου στη Χίο το 2014. Σκοπός της λειτουργίας του είναι η παροχή εξειδικευμένων υπηρεσιών σε ενήλικες με ψυχικές δυσκολίες. Όλες οι θεραπείες είναι εξατομικευμένες και προσαρμοσμένες στις ιδιαίτερες ανάγκες κάθε ατόμου. Τα ραντεβού γίνονται στα γραφεία της δομής ή/και κατ΄ οίκον. Η Διεπιστημονική ομάδα στελεχώνεται από ψυχίατρο, ψυχολόγους και διοικητικό υπάλληλο.


Τα ωραιότερα παιδικά δωμάτια ξενοδοχείων του κόσμου. Δείτε τις παραμυθένιες φωτογραφίες! - Mothersblog.gr\nΤα ωραιότερα παιδικά δωμάτια ξενοδοχείων του κόσμου. Δείτε τις παραμυθένιες φωτογραφίες!\nΜπορεί για τους περισσότερους από εμάς να είναι άπιαστο όνειρο, μία ματιά όμως στις παραμυθένιες φωτογραφίες από τα ωραιότερα παιδικά δωμάτια ξενοδοχείων στον κόσμο, σίγουρα μπορεί να μας αποζημιώσει!\nΟι φωτογραφίες που θα δείτε σαν μεταφέρουν σε έναν μαγικό κόσμο. Τον κόσμο του παραμυθιού και των παιδιών. Οι παιδικές σουίτες εμπνευσμένες από παιδικούς ήρωες, από τον Μίκυ Μάους μέχρι την Μπάρμπι, απλά θα σας μαγέψουν.\nΤο μόνο σίγουρο είναι ότι αν βρισκόσασταν εκεί με το παιδί σας, δεν θα βλέπατε την ώρα να κοιμηθείτε και εσείς μαζί του!


Ανάπτυξη Λογισμικού - Entersoft\nΗ επιχείρησή σας έχει ειδικές ανάγκες που τη διαφοροποιούν από τον ανταγωνισμό της και τη βοηθούν να αυξάνει την αξία που παρέχει στους πελάτες της. Έχει λοιπόν ανάγκη υλοποίησης λειτουργιών πέραν των ευρέως διαδεδομένων στην αγορά που δραστηριοποιείται.\nΟι Υπηρεσίες Ανάπτυξης Λογισμικού της Entersoft παρέχονται σε πελάτες που έχουν ανάγκη τέτοιων ειδικών λειτουργιών ή λογισμικών (Custom applications) που δεν παρέχονται στην τυποποιημένη λειτουργικότητα.\nΗ ανάπτυξη του λογισμικού γίνεται με τεχνολογίες που αποτελούν state-of-the-art και είναι συναφείς και συμβατές με αυτές των προϊόντων της Entersoft. Βασικές τεχνολογικές πλατφόρμες είναι το Microsoft .net και τα προϊόντα ανάπτυξης λογισμικού της Microsoft.\nΤα έργα υλοποιούνται βάσει προδιαγραφών που συμφωνούνται κατά τις φάσεις της Πώλησης αλλά και της Αρχικής Ανάλυσης και ακολουθούν το μοντέλο της Επαυξηντικής Ανάπτυξης (Incremental Development) με στόχο τον περιορισμό αποκλίσεων του λογισμικού από τις απαιτήσεις των χρηστών.


Άγχος, ανησυχία και ανασφάλεια επικρατούν στο ΣΥΡΙΖΑ - neadrasis.gr\nΑνησυχία για την αναποτελεσματική αντιπολιτευτική γραμμή και την επόμενη ημέρα -εξ ου και οι διαρροές της Κουμουνδούρου περί πρόωρων εκλογών τον Σεπτέμβριο- και ενστάσεις για τη στρατηγική που ακολουθεί ο Αλέξης Τσίπρας επικρατούν στον ΣΥΡΙΖΑ.\nΗ συνέντευξη του Αλέξη Τσίπρα στο κεντρικό δελτίο ειδήσεων του ΑΝΤ1 επιδείνωσε το κλίμα, όπως και η συζήτηση που ακολούθησε στο εσωτερικό του κόμματος της αξιωματικής αντιπολίτευσης και βρήκε τον κ. Τσίπρα απροετοίμαστο (κυρίως στην ατζέντα της οικονομίας), χωρίς συγκεκριμένη ατζέντα, χωρίς καταγγελτικό λόγο στα κακώς κείμενα της κυβέρνησης και απολογητικό (ειδικά στο σημείο όπου αναγκάστηκε να «αδειάσει» τον στενό του σύμβουλο και φίλο Θανάση Καρτερό).\nΤο μεγάλο θέμα για τον κ. Τσίπρα είναι ότι ο ΣΥΡΙΖΑ συνεχίζει να λειτουργεί χωρίς ισχυρή διεύθυνση, με ασαφή πολιτικό λόγο που μοιάζει με εκκρεμές. Πότε ακραίος και καταγγελτικός και πότε ήπιος και συναινετικός, «λες και δεν μπορείς να κάνεις αποτελεσματική αντιπολίτευση χωρίς ακρότητες», όπως υποστηρίζει έμπειρος κοινοβουλευτικός του κόμματος της αξιωματικής αντιπολίτευσης.\nΠεριγράφοντας την καμπύλη της αντιπολιτευτικής τακτικής του ΣΥΡΙΖΑ, τα ίδια τα στελέχη του κόμματος λένε ότι στην αρχή της κρίσης του κορoνοϊού ο ΣΥΡΙΖΑ ήταν χαμένος, κατόπιν έγινε η αξιόλογη -όπως υποστηρίζουν- προσπάθεια με την έκτακτη συνέντευξη Τύπου, όπου ο ΣΥΡΙΖΑ ξαναμπήκε στο κάδρο, κατάφερε να γίνει συζήτηση επί των προτάσεών του για την οικονομία και λόγω αυτού ακούστηκε και η κριτική του κόμματος και για άλλα θέματα. Στη συνέχεια όμως δεν υπήρξε σχεδιασμός και τις ημέρες που ακολούθησαν -λόγω και της συνέντευξη Τσίπρα στον ΑΝΤ1 που δεν είχε κεντρικό μήνυμα- χάθηκε ξανά η φωνή της αξιωματικής αντιπολίτευσης.\nΟι ελλείψεις στη στρατηγική και την τακτική μέσα στις ημέρες της κρίσης του κορoνοϊού επιχειρείται να κρυφτούν κάτω από το χαλί με… κορόνες για δήθεν σχέδιο φίμωσης του ΣΥΡΙΖΑ από τα ΜΜΕ κ.λπ., όταν κάθε μέρα σε όλα τα κανάλια βρίσκονται στελέχη του ΣΥΡΙΖΑ.\nΗ γκρίνια αυτή, όπως και οι ακρότητες από συγκεκριμένα στελέχη, δεν «περνάνε» ούτε στο εσωτερικό του ΣΥΡΙΖΑ ούτε στην πλειονότητα των ψηφοφόρων και των υποστηρικτών της αξιωματικής αντιπολίτευσης και αυτό το γνωρίζουν στην Κουμουνδούρου. Υπάρχει μία μειονότητα που στηρίζει τους υψηλούς τόνους και την ακραία αντιπολίτευση, αλλά οι πολλοί έχουν εντοπίσει τα λάθη και τις παραλείψεις και αναγνωρίζουν την πολιτική και επικοινωνιακή κυριαρχία της κυβέρνησης. Και αυτός είναι ο λόγος για τον οποίο τα σενάρια περί πρόωρων εκλογών τον Σεπτέμβριο βρίσκουν έδαφος στην ηγετική ομάδα του ΣΥΡΙΖΑ αλλά και στο κόμμα και τους ψηφοφόρους, καθώς υπάρχει φόβος ότι αν ο κ. Μητσοτάκης ξεπεράσει τους ενδοιασμούς του για τις παγίδες που υπάρχουν -π.χ. αυτοδυναμία και ισχνή πλειοψηφία 151 εδρών λόγω απλής αναλογικής-, ενδεχόμενες πρόωρες εκλογές θα βυθίσουν τον ΣΥΡΙΖΑ σε εσωστρέφεια, σε μία περίοδο που η κυβέρνηση θα έχει να αντιμετωπίσει πρωτοφανή οικονομική κρίση.\nΠαρά τις κυβερνητικές διαβεβαιώσεις περί του αντιθέτου, οι υποστηρικτές του κ. Τσίπρα λένε ότι, παρά τους ενδοιασμούς, ο κ. Μητσοτάκης θα αποφασίσει τελικά τις πρόωρες εκλογές τον Σεπτέμβριο για να κάνει restart «για να τελειώσει τον Τσίπρα». Και λένε και κάτι άλλο. Οτι ο κ. Τσίπρας δεν έχει ισχυρή ηγετική ομάδα να τον στηρίξει σε αυτή τη δύσκολη φάση. Και επί της ουσίας, είναι «μόνος», όπως κάποιοι εξέλαβαν ότι ήταν και το μήνυμα που ήθελε να στείλει στη φωτογραφία με την όμορφη σκυλίτσα του…


Περί Βιβλιοθηκών: Φίλιππος του Αρκούρ, εκκλησιαστικός αξιωματούχος & συλλέκτης βιβλίων\nΦίλιππος του Αρκούρ, εκκλησιαστικός αξιωματούχος & συλλέκτης βιβλίων\nΟ Philippe d’Harcourt ήταν γόνος μιας μεγάλης αριστοκρατικής οικογένειας της Νορμανδίας. Γεννημένος γύρω στο 1100, ακολουθεί εκκλησιαστική σταδιοδρομία, εκλέγεται κοσμήτορας της σχολής του Lincoln μετά το 1139 και καγκελάριος της Αγγλίας (1139-1140) επί βασιλείας του Stephen. Στη συνέχεια αναλαμβάνει καθήκοντα επισκόπου του Salisbury το 1140 και το 1142 του ανατίθεται από τον βασιλιά της Αγγλίας Geoffroi Plantagenêt (Γοδεφρείδο Πλανταγενέτη) η επισκοπή του Bayeux. Εκεί, με την απαράμιλλη δραστηριότητά του κατορθώνει να πολλαπλασιάσει τους θησαυρούς της επισκοπής και να εμπλουτίσει τη βιβλιοθήκη του.\nΤην εικόνα της έκτασης και του περιεχομένου των βιβλίων του Philippe d’Harcourt μαρτυρεί μία καταγραφή που συντάχθηκε ακριβώς μετά τον θάνατό του, το 1163. Με τη διαθήκη του ο Philippe κληροδότησε 140 τόμους στο αββαείο που ίδρυσε ο Νορμανδός ιππότης Harluin το 1039 στο Bec (Le Bec Hellouin). Ο κατάλογος, μεθοδικός και θεματικά συντεταγμένος, κατεξοχήν αναδεικνύει βιβλιοφιλικά ενδιαφέροντα που ξεπερνούν κατά πολύ τις ανάγκες και τις ανησυχίες ενός εκκλησιαστικού αξιωματούχου και ανθρώπου των γραμμάτων. Τα πιο σημαντικά τμήματα της βιβλιοθήκης αντιπροσωπεύουν η θεολογία (πατερικά κείμενα), η ιστορία, το δίκαιο και έργα της λατινικής λογοτεχνίας (περισσότερο του Κικέρωνα και του Σενέκα).\nΗ συγκρότηση μιας τέτοιας βιβλιοθήκης καταδεικνύει το ευρύτερο εγκυκλοπαιδικό πνεύμα του d’ Harcourt, ο οποίος όμως, ως κατεξοχήν πολιτικός άνδρας, δεν αφιέρωσε καθόλου χρόνο στο να καταγράψει τις πνευματικές του ανησυχίες. Χωρίς αυτό να σημαίνει βέβαια πως δεν ενδιαφέρθηκε για το έργο των συγχρόνων του, όπως του διάσημου Gilbert de la Porrée, επισκόπου του Πουατιέ, από τον οποίο απέκτησε ένα χειρόγραφο με τα σχόλιά του στο De trinitate του Βοήθιου, την Historia Anglorum του Henry of Huntingdon, τον οποίο γνώριζε από το Lincoln μάλλον. Να προσθέσουμε εδώ πως ο d’ Harcourt ταξίδεψε επανειλημμένα στη Ρώμη, τέσσερις φορές μάλιστα (1144-1150), από όπου πιθανότατα προμηθεύτηκε αρκετούς κώδικες από την εκεί αγορά.\nΗ συλλογή αυτή που κληροδότησε ο d’ Harcourt στο αββαείο του Bec δεν αποκλείεται να διπλασίασε σχεδόν τον αριθμό των κωδίκων που θησαυρίζονταν στη μοναστηριακή αυτή βιβλιοθήκη. Ο αρχικός κατάλογός της χάθηκε, διαθέτουμε όμως ένα αντίγραφό του, στο οποίο προστέθηκε ένα ακόμη κατάστιχο, που συντάχθηκε το 1200 και καταλογογραφεί 166 κώδικες υπό τον τίτλο: Tituli librorum Becensis armarii, που δεν αποκλείεται να παραπέμπει στον κατάλογο των βιβλίων που διέθετε η βιβλιοθήκη πριν από τις δωρεές του d’ Harcourt (Βιβλ. ΙV, 309).\nΌνομα/Προσωνυμία: Philippe d' Harcourt (Φίλιππος του Αρκούρ)\nΙδιότητα/Αξίωμα: Εκκλησιαστικός αξιωματούχος\nΤόπος δράσης: Λίνκολν\nΛε Μπεκ Ελλυέν\nΧρόνος γέννησης: 1100\nΧρόνος θανάτου: 1163


ΝΕΑ / Βιβλία | Κριτικές βιβλίων (Diavasame.gr)\n<< < 1234567891011121314151617181920212223242526272829303132333435363738394041424344454647484950515253 > >>\n...ComicsΓενικάΕικαστικές τέχνεςΕκδηλώσειςΘέατροΚινηματογράφοςΟικονομίαΣυνεντεύξειςΤα νέα του εξωτερικού\nΠΡΩΤΑ ΣΕ ΑΝΑΓΝΩΣΕΙΣ ΚΡΙΤΙΚΩΝ\nΠριν κυκλοφορήσουν οι νέοι τίτλοι του Οκτωβρίου, μετρήσαμε τις αναγνώσεις κριτικών μας, που δημοσιεύσαμε από την 1η Οκτωβρίου 2008 έως την 27η Σεπτεμβρίου 2009, Ο Γιώργος Πιπερόπουλος και ο Στέφανος Ξένος επιμελήθηκαν τα στοιχεία και παρουσιάζουν τα αποτελέσματα. Καλό είναι να έχετε υπ' όψη πως δεν έχουν όλες οι κριτικές μας τον ίδιο χρόνο δημοσίευσης, οπότε υπάρχει κάποιος επηρεασμός από αυτόν τον παράγοντα.\nΈνα ακόμα βιβλίο γίνεται ταινία. Το βιβλίο ΤΟ ΚΟΡΙΤΣΙ ΜΕ ΤΟ ΤΑΤΟΥΑΖ που κυκλοφορεί από τις εκδόσεις ΨΥΧΟΓΙΟΣ, έγινε ταινία που θα προβάλλεται στους κινηματογράφους από την 1η Οκτωβρίου. Διαβάστε πληροφορίες και συνεντεύξεις.\n24 Hour Comics Day Hellas\nΓια τέταρτη συνεχόμενη χρονιά, η ομάδα του Comicworld σας προσκαλεί στο event 24 Hour Comics Day Hellas! Το 24 Hour Comics Day Hellas αλλάζει τοποθεσία, ανανεώνεται, επεκτείνεται και είναι έτοιμο να φιλοξενήσει όλους τους επίδοξους και μη σχεδιαστές για να συμμετάσχουν σε αυτό τον μαραθώνιο δημιουργίας! Διαβάστε λεπτομέρειες.\nΒραβεία Διασκευασμένου Σεναρίου - για Ταινία Μικρού Μήκους\nΗ ΑΜΕΣΟΤΗΤΑ ΤΟΥ ΗΛΕΚΤΡΟΝΙΚΟΥ ΛΟΓΟΥ ΚΙ Ο ΠΟΙΗΤΗΣ ΩΣ ΑΣΚΗΤΗΣ\nΣτην τακτική συνεργασία του με το Diavasame.gr, ο Κωνσταντίνος Μπούρας, ποιητής, συγγραφέας και κριτικός λογοτεχνίας, γράφει για την αμεσότητα του ηλεκτρονικου λόγου και τον ποιητή σαν ασκητή. Διαβάστε μια ιδιαίτερη προσέγγιση.\nNΕΑ ΣΕΜΙΝΑΡΙΑ ΣΤΟΝ ΠΟΛΥΧΩΡΟ ΜΕΤΑΙΧΜΙΟ\nΌπως κάθε χρόνο στον ΠΟΛΥΧΩΡΟ του εκδοτικού οίκου ΜΕΤΑΙΧΜΙΟ, επαναλαμβάνονται τα σεμινάρια δημιουργικής γραφής. Διαβάστε λεπτομέρειες, κύκλους, διδάσκοντες κ.α.\nLOST ένα άρθρο... μια αλήθεια\nΟ συντάκτης μας Στέφανος Ξένος γράφει ένα άρθο με ... τηλεοπτικό τίτλο αλλά με μια άλλου είδους αλήθεια. Διαβάστε το!\nΟ ΣΥΓΓΡΑΦΕΑΣ ΚΡΙΤΙΚΟΣ ΤΟΥ ΕΡΓΟΥ ΤΟΥ\nΣτην τακτική σειρά των άρθρων του στο Diavasame.gr ο λογοτέχνης και κριτικός Κωνσταντίνος Μπούρας γράφει για τον συγγραφέα που γίνεται κριτικός του έργου του.\nΟΙ ΓΥΝΑΙΚΕΣ ΤΟΥ ΤΑΞΙΔΕΥΤΗ\nΔιαβάστε για την ταινία "Οι γυναίκες του ταξιδευτή", ή με τον αγγλικό τίτλο της, “The Time Traveler’s Wife”, που είναι βασισμένη στο βιβλίο "Οι γυναίκες του ταξιδευτή" που ήδη κυκλοφορεί στα ελληνικά.\nΗ ΠΟΙΗΣΗ ΒΡΗΚΕ ΚΑΤΑΦΥΓΙΟ ΣΤΟ ΔΙΑΔΙΚΤΥΟ\nΔιαβάστε μια ενδαφέρουσα προσέγγιση που γράφει ο Κωνσταντίνος Μπούρας, συγγραφέας, ποιητής και θεατρολόγος. Γράφει για την ποίηση και το σύγχρονο.....καταφύγιό της. Το διαδίκτυο.\nΗ ταινία Ο ΑΛΛΟΣ που θα προβάλλεται από την ερχόμενη εβδομάδα στους κινηματογράφους είναι βασισμένη σε ένα διήγημα του γνωστού συγγραφέα Bernhard Schlink, που περιλαμβάνεται στο βιβλίο "Ερωτικές Αποδράσεις", από τις εκδόσεις ΚΡΙΤΙΚΗ.\nΟ συνεργάτης μας Κωνσταντίνος Μπούρας, διπλ. Μηχανολόγος - μηχανικός του Ε.Μ.Π. - θεατρολόγος - συγγραφέας - και κριτικός επισκέφθηκε το νέο Μουσείο της Ακρόπολης και μας μεταφέρει όσα είδε αλλά και όσα ένιωσε.\nΜΙΑ ΔΙΑΣΗΜΗ ΣΥΓΓΡΑΦΕΑΣ ΣΤΟ Diavasame.gr\nΗ συντάκτρια του Diavasame.gr Αγγέλα Γαβρίλη, ''συνάντησε'' μέσω διαδικτύου την Αμερικανίδα συγγραφέα Gillian Flynn ('' Αιχμηρά αντικείμενα '', ''Σκοτεινός τόπος'')- προϊόν αυτής της υπερατλαντικής επικοινωνίας, είναι η συνέντευξη που ακολουθεί:\nThe greek text is followed by the english version\nΔΙΑΒΑΖΟΝΤΑΣ ΣΤ’ ΑΣΤΕΡΙΑ\nΔιοργανωτές της συνάντησης "ΔΙΑΒΑΖΟΝΤΑΣ ΣΤ' ΑΣΤΕΡΙΑ, είναι το Δημοτικό Κέντρο Ιστορίας και Τεκμηρίωσης Βόλου, το βιβλιοπωλείο ΧΑΡΤΑ και οι εκδόσεις ΜΕΤΑΙΧΜΙΟ. Χορηγοί επικοινωνίας: Δημοτικό Ραδιόφωνο Βόλου, εφημερίδα ΘΕΣΣΑΛΙΑ και το θεσσαλικό τηλεοπτικό κανάλι TRT.\nΡΕΙΚΙ, ΚΑΙ ΕΝΑΛΛΑΚΤΙΚΟΣ ΤΡΟΠΟΣ ΖΩΗΣ\nΟ Κωνσταντίνος Μπούρας, συγγραφέας, ποιητής, κριτικός λογοτεχνίας και θεατρολόγος, στην καθιερωμένη του, 2 φορές το μήνα, αρθρογραφία ειδικά για το Diavasame.gr, γράφει για το Ρέικι, έναν εναλλακτικό τρόπο θεραπείας, και όχι μόνο.


Δασκαλάκης Ιάκωβος: Φαράγγι Δικτάμου\nΤην Κυριακή 6 Μαϊου και ενώ όλη η Ελλάδα χόρευε στο ρυθμό των εκλογών, ο Ορειβατικός Σύλλογος Χανίων διοργάνωσε μια μίνι εξόρμηση στην ύπαιθρο τηε ενδοχώρας των Χανίων για τη διάσχιση του φαραγγιού του Δικτάμου.\nΤο φαράγγι του Δικτάμου ξεκινάει από το χωριό Κατωχώρι Κυδωνίας κοντά στα Κεραμειά και καταλήγει στον οικισμό Φαράγγι του χωριού Στύλος στον Αποκόρωνα.\nΒρίσκεται σε υψόμετρο 300 μέτρων, απέχοντας 21 χιλιόμετρα από τα Χανιά και η διάσχισή του διαρκεί από 3-4 ώρες μίνιμουμ.\nΤο χαρακτηριστικό στοιχείο του Δικτάμου που το κάνει να ξεχωρίζει από τα υπόλοιπα φαράγγια των Χανίων και της Κρήτης είναι ότι η κατεύθυνσή του δεν είναι από βορρά προς νότο όπως συνηθίζεται, αλλά από την ανατολή προς τη δύση, δηλαδή πηγαίνει παράλληλα με την ακτογραμμή της Κρήτης.\nΑκόμα ένα φαράγγι με τον ίδιο προσανατολισμό είναι αυτό του Χα στο νομό Λασιθίου, το οποίο είναι πολύ απόκρημνο και από τα πιο δύσβατα στην Κρήτη.\nΞεκινήσαμε την πεζοπορία πάνω σε ένα εύκολο μονοπάτι πότε πηγαίνοντας παράλληλα με το ποταμάκι που διαρρέει στην αρχή του το φαράγγι και πότε πηγαίνοντας από τη μια όχθη στην άλλη πηδώντας πάνω από το νερό.\nΤο ποτάμι που διαρρέει το φαράγγι ήταν πολύ καθαρό σε σημείο που είδαμε και αρκετούς εκκολαπτόμενους γυρίνους που θα γίνουν βάτραχοι όταν μεγαλώσουν και θα δώσουν μια ξεχωριστή αίγλη στο οικοσύστημα του φαραγγιού.\nΓια περίπου μια ώρα περπατήσαμε στο παράλληλο με το ποτάμι μονοπάτι υπό την επιβλητική σκιά των αμέτρητων πλάτανων που σκεπάζουν το φαράγγι και μας προστάτευαν από τον καυτό ήλιο.\nΣχεδόν σε όλη μας την πορεία το μοναδικό είδος βλάστησης που συναντήσαμε ήταν τα πλατάνια που εξαιτίας του χειμάρρου που περνά μέσα από το φαράγγι είναι αναρίθμητα, συνιστώντας ένα πανέμορφο δάσος.\nΣτη συνέχεια αφού αφήσαμε πίσω μας το βατό μονοπάτι που προανέφερα, μπήκαμε για τα καλά στην ξερή κοίτη του φαραγγιού, όπου πραγματικά η μορφολογία του εδάφους άλλαξε ριζικά, με την εμφάνιση απόκρημνων βράχων και κάθετων πλαγιών, στενών και κακοτράχαλων περασμάτων, από τα οποία περάσαμε αρκετές φορές.\nΠολλά ήταν τα περάσματα από ασβεστολιθικούς σχηματισμούς που περάσαμε, κάποια πολύ εντυπωσιακά σε ύψος και θεόρατα, ενώ κάποιες φορές χρειάστηκε να καθίσουμε και να είμαστε ιδιαίτερα προσεκτικοί για να μη σκοντάψουμε στα απότομα βράχια και κοτρόνια.\nΓενικώς το φαράγγι από τη στιγμή που θα εισέλθεις στην ξερή του κοίτη γίνεται σαφώς πιο απότομο, όχι στο βαθμό των άλλων φαραγγιών των Χανίων, αλλά και πάλι χρειάζεται προσοχή από κάποιον άπειρο πεζοπόρο.\nΣτο μεγαλύτερο κομμάτι του είναι κατάφυτο από πλάτανους και πικροδάφνες, ενώ μετά το πέρας της μισής διαδρομής ξεπροβάλλουν οι εντυπωσιακές κάθετες πλαγιές του φαραγγιού που προκαλούν δέος και θαυμασμό στον πεζοπόρο.\nΗ βλάστηση και η φυτοκάλυψη προς την έξοδο αραιώνει σημαντικά, με συνέπεια ο ήλιος να βαράει στο κεφάλι ανελέητα.\nΜετά από 4 ώρες πορείας βγήκαμε στον αμαξωτό δρόμο δίπλα από την παλιά πετρόκτιστη μονότοξη γέφυρα του Στύλου, ένα χιλιόμετρο πριν την είσοδο του χωριού, που είναι ένα από τα πιο πράσινα των Χανίων με τα άφθονα τρεχούμενα νερά και τις πηγές.\nΤο φαράγγι του Δικτάμου εναλλακτικά λέγεται και Κατωχωριανό ή Στύλου, από τα ονόματα των χωριών που συνδέει.\nΕίναι πολύ καλά σηματοδοτημένο με κόκκινο σπρέι πάνω στις πέτρες που δείχνει επακριβώς την κατεύθυνση που πρέπει να ακολουθήσεις, οπότε δεν υπάρχει κίνδυνος να χαθεί κάποιος.\nΗ διάσχισή του απαιτεί 3 με 4 ώρες σε φυσιολογικό ρυθμό περπατήματος μέσου ανθρώπου και ο βαθμός δυσκολίας αγγίζει το 2, αν και έχει κάποια δύσκολα περάσματα που χρειάζονται προσοχή.\nΠάντως σε αρκετά σημεία μέσα στο φαράγγι υπάρχουν από το βαρύ χειμώνα πολλά φερτά υλικά, αλλά και πάρα πολλά σκουπίδια, από πλαστικά, σακούλες, ρόδες μέχρι και ηλεκτρικές συσκευές κάθε είδους.\nΘα έπρεπε πιστεύω να έχει ήδη καθαριστεί το φαράγγι, γιατί αναμφίβολα είναι πανέμορφο και κατάφυτο, κοντά στην πόλη των Χανίων.\nΠροφανώς χρωστάει το όνομά του στο κρητικό μυρωδικό βότανο δίκταμο ή έρωντας, το οποίο όμως φύεται στις απόκρημνες κάθετες πλαγιές του, οπότε για να το κόψεις πρέπει να σκαρφαλώσεις.\nΑκολουθούν φωτογραφίες από την πεζοπορία στο φαράγγι του Δικτάμου.\nΑναρτήθηκε από Ιάκωβος Δασκαλάκης στις 3:12:00 μ.μ.\nΚείμενο, περιγραφή, φωτογραφίες, όλα αναλυτικά. Μπράβο!\n9 Μαΐου 2012 - 6:25 μ.μ.\nΠολύ καλή περιγραφή κ. Δασκαλάκη. Το πέρασα σήμερα 25-9-2013. Το φαράγγι έχει όμως όπως το λες και συ διάφορα δύσκολα περάσματα που απαιτούν ιδιαίτερη προσοχή. Δεν είναι κατάλληλο για αρχάριους και για περιπατητές. Η σήμανση έχει ξεθωριάσει και σε πολλά σημεία δεν φαίνεται. Το φαράγγι είναι γεμάτο σκουπίδια και μεταλλικά αντικείμενα (κρίμα) Απαιτούνται υποδομές (μονοπάτι, νερό, καθάρισμα κλπ. Καλές πεζοπορίες


ΠΕΡΙ ΓΑΜOY MAΡΤΥΡΙΕΣ (και όχι μόνο): ΣΟΚ: ΜΕΙΝΑΜΕ ΕΝΑ ΕΚΑΤΟΜΜΥΡΙΟ ΕΛΛΗΝΕΣ ΛΙΓΟΤΕΡΟΙ ΜΕΣΑ ΣΕ ΜΙΑ ΔΕΚΑΕΤΙΑ!\nΣΟΚ: ΜΕΙΝΑΜΕ ΕΝΑ ΕΚΑΤΟΜΜΥΡΙΟ ΕΛΛΗΝΕΣ ΛΙΓΟΤΕΡΟΙ ΜΕΣΑ ΣΕ ΜΙΑ ΔΕΚΑΕΤΙΑ!\nΗ πάλαι ποτέ ελληνορθόδοξη παραδοσιακή οικογένεια, που πολεμάται ανηλεώς από τους γραικύλους χριστιανομάχους εδώ και δεκαετίες: Σε λίγο, θα μείνουν μονάχα τέτοιες παλιές φωτογραφίες να μας την θυμίζουν...\nΤι να πρωτοσχολιάσουμε στην παραπάνω θλιβερή είδηση;\nΕμείς οι "ακραίοι", "φανατικοί", "θρησκόληπτοι" κλπ, τα φωνάζουμε εδώ και χρόνια: Σε λίγες δεκαετίες οι Έλληνες θα είναι μειονότητα στην ίδια τους τη χώρα!\nΕπιγραμματικά, μερικές από τις αιτίες αυτής της μείωσης του πληθυσμού:\n- ΤΟ ΜΙΣΟ ΕΚΑΤΟΜΜΥΡΙΟ (!!!) ΕΚΤΡΩΣΕΙΣ ΚΑΘΕ ΧΡΟΝΟ, σύμφωνα με τα επίσημα στοιχεία.\n- Η διάλυση του θεσμού της οικογένειας με τα διαζύγια, την προβολή της πορνείας, ομοφυλοφιλίας και κάθε είδους ανωμαλίας από τα ΜΜΕ.\n- Η απομάκρυνση από την Εκκλησία και τις Εθνικές παραδόσεις του λαού μας.\n- Η προκλητική εχθρότητα του "κράτους" στις πολύτεκνες οικογένειες: Έφτασαν ΟΙ ΑΛΗΤΕΣ να θεωρούν τεκμήρια φορολόγησης (!!!) την ύπαρξη πολλών παιδιών σε μια οικογένεια!\n- Η αθρόα εισροή λαθρομεταναστών, που με τις "ευλογίες" των προδοτών πολιτικάντηδων εγκαθίστανται στη χώρα μας και παίρνουν τις δουλειές των Ελλήνων, αναγκάζοντάς έτσι πολλούς νέους μας να φύγουν στο εξωτερικό, μην αντέχοντας άλλο την ανεργία.\nΌπως έχουμε ξαναγράψει, ΑΥΤΗ ΤΗ ΣΤΙΓΜΗ Η ΕΛΛΑΣ ΚΑΙ ΟΙ ΕΛΛΗΝΕΣ ΑΠΕΙΛΟΥΝΤΑΙ ΜΕ ΒΙΟΛΟΓΙΚΟ ΑΦΑΝΙΣΜΟ!\nΚι αν δεν το συνειδητοποιήσουμε εγκαίρως, αλλά ακούσουμε ξανά τους "προοδευτικούς" ΠΟΥ ΔΙΕΛΥΣΑΝ ΤΑ ΠΑΝΤΑ Σ' ΑΥΤΗ ΤΗ ΧΩΡΑ, τότε σε λίγα χρόνια το ελληνικό έθνος θα εξαφανιστεί και θα αντικατασταθεί από έναν "πολυπολιτισμικό"...αχταρμά!


DogWorld: Φρίκη: Βίασαν κουτάβι στην Πιερία\nΦρίκη: Βίασαν κουτάβι στην Πιερία\nΤην Παρασκευή 19/12 μέλος του φιλοζωικού και πολιτιστικού σωματείου Zeus εντόπισε το άτυχο κουτάβι της φωτογραφίας στην παραλία Κορινού, στην Πιερία. Η κατάστασή του ήταν άσχημη, καθώς ο πρωκτός του ήταν έξω και είχε γδαρσίματα μέσα στο έντερο και κακώσεις του σφιγκτήρα.\nΣτο κτηνιατρείο που μεταφέρθηκε διαπιστώθηκε ότι η μικρή κουταβίτσα κακοποιήθηκε σεξουαλικά από κάποιο ανθρωπόμορφο τέρας. Έγινε συρραφή στο πρωκτό, ο οποίος όμως βγήκε άλλες δύο φορές και έτσι η άτυχη κουταβίτσα μπήκε για τρίτη φορά στο χειρουργείο προκειμένου να γίνει και πάλι συρραφή πιο βαθιά στο έντερο, αυτή τη φορά.\nΗ μικρούλα θα πρέπει για κάποιο διάστημα να τρέφεται μόνο με κονσέρβες, προκειμένου να μην ζορίζεται κατά την αφόδευση και ξαναβγεί ο πρωκτός. Αυτή τη στιγμή βρίσκεται σε φιλοξενία και ελπίζουμε να είναι η τελευταία της επέμβαση.\nΕυχόμαστε να βρεθεί σύντομα ο άνθρωπος που θα την αγκαλιάσει για πάντα! Εάν ενδιαφέρεστε πραγματικά να της προσφέρετε ένα ζεστό περιβάλλον όπου θα ξεχάσει όσα πέρασε καλέστε στο 6972077467 ή 6980404191.\nΑνώνυμος 22 Δεκεμβρίου 2014 - 1:34 π.μ.\n....καλή του τύχη μέσα από την καρδιά μου!\nUnknown 23 Δεκεμβρίου 2014 - 2:49 π.μ.


Dom Hotel Am Römerbrunnen, Κολονία Ξενοδοχεία - Skyscanner\nKomödienstrasse 54, 50667, Κολονία, Γερμανία\nΚαλόΜε βάση 1823 κριτικές\nΑυτό το κατάλυμα (Dom Hotel Am Römerbrunnen, Περιφέρεια Innenstadt, Κολωνία) απέχει 5 λεπτά με το αμάξι από: Musical Dome (αίθουσα συναυλιών) και 5 λεπτά από: Καθεδρ. Ναός Κολωνίας. Στις σημαντικές παροχές περιλαμβάνονται υπηρεσίες στεγνοκαθαριστηρίου/πλυντηρίων, πολύγλωσσο προσωπικό και αποθήκευση αποσκευών.\nΕκπληκτική τοποθεσία. Όμορφη πόλη. Καλά εστιατόρια.\nΚαλό για ταξίδια με φίλους. Καλό για αξιοθέατα με εύκολη πρόσβαση στους σιδηροδρομικούς σταθμούς.\nΆνετο διαμέρισμα. Τεράστιο μπαλκόνι. Καθαρά δωμάτια.\nΘέρμανση, Μη καπνίζοντες, Πλυντήριο ρούχων, Χρηματοκιβώτιο, Wi-Fi, Ανελκυστήρας, Πολύγλωσσο προσωπικό


Τέλος εποχής για το σόου του Λάρι Κινγκ | κοσμικα , gossip | womenonly.gr\nΎστερα από 25 χρόνια, ο Λάρι Κινγκ αποσύρεται μεγαλοπρεπώς\nΌπως ανακοίνωσε ο ίδιος ο διάσημος δημοσιογράφος χθες, ύστερα από ένα τέταρτο του αιώνα η καθημερινή εκπομπή του στο CNN "κατεβάζει τα ρολά" τον ερχόμενο Σεπτέμβριο.\nΑπευθυνόμενος στους τηλεθεατές του, ο Λάρι Κινγκ (Larry King) αποκάλυψε ότι η απόφασή του αυτή "θα δώσει στον ίδιο και τη γυναίκα του περισσότερο χρόνο για να πηγαίνουν τα παιδιά τους σε αγώνες". Όσοι διαβάζουν "πίσω από την είδηση" τοποθετούν την απόφαση του Κινγκ στο γενικότερο πλαίσιο της προσπάθειάς του να σώσει τον γάμο του με την έβδομη σύζυγό του, ο οποίος πρόσφατα πέρασε πολλά. Μέχρι και απόπειρα αυτοκτονίας της Σον (Shawn) καταγράφηκε πρόσφατα.\nΟ βετεράνος παρουσιαστής είναι χωρίς αμφιβολία ένα από τα πιο αναγνωρίσιμα πρόσωπα της αμερικανικής τηλεόρασης και τελειώνει την καριέρα του με το εντυπωσιακό ρεκόρ των 40.000 συνεντεύξεων. Στις προσωπικότητες που έχει συναντήσει, συμπεριλαμβάνονται όλοι οι πρόεδροι των ΗΠΑ από τον Τζέραλντ Φορντ (Gerald Ford) μέχρι και σήμερα, αλλά και ηγέτες άλλων κρατών όπως ο Μιχαήλ Γκορμπατζόφ (Mikhail Gorbachev) και η Μάργκαρετ Θάτσερ (Margaret Thatcher).\nΠαρόλη την επιτυχία του, τα αρκετά πεσμένα νούμερα της εκπομπής του αυτή τη χρονιά είχαν γίνει επανειλημμένα θέμα συζήτησης εντός και εκτός τηλεοπτικού δικτύου. Με τη χθεσινοβραδινή όμως δήλωσή του, την οποία μπορείτε να δείτε στο βίντεο που ακολουθεί, ξεκαθαρίζει ότι παραμένει μέλος της οικογένειας του CNN, παρουσιάζοντας αφιερωματικές εκπομπές για σημαντικά εθνικά η διεθνή θέματα που μπορεί να προκύψουν στο μέλλον.\nΠερισσότερο χρόνο για τη γυναίκα και τους γιους του σκοπεύει να έχει τώρα πια, ο Λάρι Κινγκ.\nΣυνεχίζοντας, δήλωσε περήφανος για την επιτυχία του "Larry King Live" που μπήκε στο Βιβλίο των Παγκοσμίων Ρεκόρ Γκίνες ως η μακροβιότερη, με τον ίδιο παρουσιαστή, στο ίδιο κανάλι, την ίδια ώρα εκπομπή όλων των εποχών.\n"Με αυτό το κεφάλαιο να κλείνει, ανυπομονώ για το μέλλον και αυτό που το επόμενο κεφάλαιο θα φέρει στη ζωή μου", δήλωσε με συγκίνηση, ενώ συμπλήρωσε πως για την ώρα, ήρθε η στιγμή να "κρεμάσει τα... παπούτσια του".\nΔιάσημος για το πολύ ιδιαίτερο, χαλαρό στυλ του, ο Λάρι Κινγκ έγινε ο δημοσιογράφος που επέλεγαν οι διάσημοι για να δώσουν τη δική τους πλευρά της εκάστοτε ιστορίας που τους αφορούσε. "Η δουλειά μου είναι να κάνω τις ερωτήσεις", είχε παραδεχτεί μιλώντας παλιότερα στη "New York Post", ενώ τόνισε ότι το κλειδί για μια καλή συνέντευξη είναι να ακούς πραγματικά.\n"Δεν γράφω ποτέ τι θα ρωτήσω από πριν. Οι συνεργάτες μου μου δίνουν τις πληροφορίες που χρειάζομαι, έχω σημειώσεις και ιδέες, αλλά ποτέ έτοιμες ερωτήσεις. Και αυτό οφείλεται στο πως ξεκίνησα. Η πρώτη μου συνέντευξη με διάσημο ήταν με τον Μπόμπι Ντάριν (Bobby Darin) ο οποίος είχε εμφανιστεί χωρίς να τον περιμένω και χρειάστηκε να αυτοσχεδιάσω. Το συναίσθημα μου άρεσε πολύ και έκανα το ίδιο κάθε φορά", συμπλήρωσε αργότερα.\nΣτον... επόμενο τόνο, βέβαια, το θέμα περνάει στην κούρσα διαδοχής, με επικρατέστερους στην λίστα τον γνωστό από τη συμμετοχή του στην εκπομπή "Αμερική έχεις ταλέντο", Πιρς Μόργκαν (Piers Morgan) και τη δημοφιλή δημοσιογράφο του CBS, Κέιτι Κούριτς (Katie Couric). Η συνέχεια... τον Σεπτέμβριο.\nΤο επιθανάτιο στοίχημα του Ντένις Χόπερ\nΗ Ναόμι στο δικαστήριο για εγκλήματα πολέμου


Αγωνιστική δράση για περισσότερο από 20 ώρες σε εξαιρετικές συνθήκες και με πολύ καλή οργάνωση. Καλό θέαμα και συναγωνισμός σε συνδυασμό με το πείσμα και τη θέληση, που ταιριάζουν στους αθλητές των μικρών ηλικιών.\nΈπειτα από κουραστικό, αλλά γεμάτο από ωραίες εικόνες, διήμερο, ολοκληρώθηκε νωρίς το απόγευμα της Κυριακής 25/11 το αναπτυξιακό πρωτάθλημα επιτραπέζιας αντισφαίρισης του Α.Σ. Πέρα Αθηνών και άφησε σε όλους θετικές εντυπώσεις. Από το παρκέ της αίθουσας «Μιχάλης Παγιώτης» στο Βυζαντινό Αθλητικό Κέντρο «παρέλασαν» 240 αγόρια και κορίτσια απ’ όλη τη χώρα (υπήρξαν πέντε απουσίες της τελευταίας στιγμής), απόλαυσαν παιχνίδια και πήραν το χειροκρότημα για την καλή τους προσπάθεια.\nΔίπλα σε αυτά, το σωματείο του Παλαιού Φαλήρου, με εμπειρία σημαντική από τέτοια τουρνουά, φρόντισε για κάθε τι και σε συνεργασία με την ομοσπονδία πέτυχαν ένα πολύ καλό οργανωτικό αποτέλεσμα. Το όπεν του Α.Σ. Πέρα ήταν το 4ο στο φετινό καλεντάρι της Ε.Φ.Ο.Επ.Α. και το 1ο του σωματείου έπειτα από τον Σεπτέμβριο του 2015. Στο ψηλότερο σκαλί του βάθρου ανέβηκαν ο Κωνσταντίνος Λυκοστράτης στους Νέους άνδρες, ο Γιάννης Δαμιανής στους εφήβους, η Ιωάννα Γερασιμάτου στις νεάνιδες, ο Αλεσσάντρο Φέλτσερ στους παίδες, η Ευαγγελία Μεραμβελλιωτάκη στις κορασίδες, ο Γιάννης Μαστρογιάννης στους παμπαίδες, η Λεμονιά Γκαϊντατζή στις παγκορασίδες και ο Γιάννης Κιοσέλογλου στους μίνι παμπαίδες.\nΟι 240 συμμετοχές προέρχονταν από 58 σωματεία. Σε σχέση με τις τελικές δηλώσεις απουσίασαν 2 παίδες, 2 παμπαίδες και 1 κορασίδα. Η αγωνιστική δράση άρχισε νωρίς χτες το πρωί και την πρώτη μέρα ξεπέρασε τις 13 ώρες. Στη ευρύχωρη σάλα του Β.Α.Κ. τοποθετήθηκαν 16 τραπέζια, ενώ στον μεγάλο, κοινόχρηστο από το Πέρα και τον Α.Ο. Ταταύλα, προπονητικό χώρο κάτω από τη σάλα, οι αθλητές έκαναν την προθέρμανσή τους. Φυσικά για την επιτυχία των αγώνων συνέδραμαν και τα Ταταύλα, τα οποία βοήθησαν σε ό,τι τους ζητήθηκε. Οι διοργανωτές πρόσφεραν στα παιδιά από μία σακούλα με μπουκαλάκι νερό, χυμό πορτοκάλι, μπανάνα και τοστ, ενώ μέσα υπήρχε κι ένα χαρτάκι με βασικές πληροφορίες για το τμήμα επιτραπέζιας αντισφαίρισης του Πέρα και τον λογαριασμό του στο facebook.\nΣτους Νέους άνδρες οι συμμετοχές ήταν μόλις οκτώ, αλλά δεν έλειψαν οι γερές αναμετρήσεις. Τον …ρόλο του φαβορί επιβεβαίωσε τελικά ο Κωνσταντίνος Λυκοστράτης, ο οποίος στο καθοριστικό ματς ξεπέρασε με 3-0 σετ τον Νιάρο Σκουτέρη (11-7, 11-8, 11-9). Νωρίτερα, στα ημιτελικά, είχε αποκλείσει με 3-2 σετ τον Νίκο Γενεράλη. Ο αριστερόχειρας πρωταθλητής είχε φτάσει στον τελικό και στην Ελευσίνα, στην πρώτη φορά φέτος όπου έγινε η κατηγορία των αθλητών έως 21 ετών. Ο Σκουτέρης κατάφερε να βρεθεί πρώτη φορά σε τελικό τέτοιου όπεν.\nΣτους νέους ο Γιάννης Διαμιανής πανηγύρισε το πρώτο του χρυσό μετάλλιο στη φετινή σεζόν. Το 1ο φαβορί της κατηγορίας ξεπέρασε στον τελικό με 3-1 σετ τον Κωνσταντίνο Στάμου, ο οποίος είχε πάρει την 1η θέση στην Ελευσίνα και τη Βέροια. Τα σετ 11-6, 11-4, 9-11 και 11-4.\nΣτις νεάνιδες δικαίωσε τις προβλέψεις η Ιωάννα Γερασιμάτου. Η σημερινή πρωταθλήτρια Ελλάδας του διπλού Νέων γυναικών λύγισε στον τελικό την Ντανιέλα Γραμματοπούλου-Χρυσοπούλου με 3-1 σετ κι έκανε το 4 στα 4 στα τουρνουά της τρέχουσας περιόδου (11-1, 8-11, 11-7, 11-4). Θετική κρίνεται και η παρουσία της Γραμματοπούλου επειδή τώρα επανήλθε στα αναπτυξιακά τουρνουά μετά τον τραυματισμό της.\nΣτους παίδες είχαμε νέο πρόσωπο με το κύπελλο στα χέρια. Ο Αλεσσάντρο Φέλτσερ, που δεν ήταν καν στους επικεφαλής ομίλων, ξεδίπλωσε ξανά το ταλέντο του κι έπειτα από τον τελικό στη Βέροια τώρα επιβραβεύτηκε με μία πρωτιά. Ο αθλητής του Α.Σ.Φ.Ε.Α. Ιωαννίνων πήρε στα τρία σετ όλα τα ματς από τα προημιτελικά και μετά και στον τελικό έκαμψε με αυτό το σκορ το 1ο φαβορί, τον Αλέξανδρο Μαδέση (11-3, 11-9, 11-8). Στον μοναδικό «μικρό» τελικό, που κρίθηκε στα πέντε σετ, ο Νικηφόρος Μύρος επικράτησε του Ευστάθιου Μανωλόπουλου. Να σημειωθεί ακόμα ότι στη 16άδα ο Βασίλης Τζιότζιος του Αίαντα Ευόσμου νίκησε με 3-1 σετ το 2ο φαβορί της κατηγορίας, τον Σωκράτη Γιαννούτσο.\nΣτις κορασίδες η Ευαγγελία Μεραμβελλιωτάκη «έκλεψε» και πάλι μεγάλο μέρος της προσοχής. Η αθλήτρια της 1ης γυμνασίου έφτασε 4η φορά στον τελικό στα ισάριθμα τουρνουά και πανηγύρισε το 3ο τρόπαιο. Στον τελικό ξεπέρασε με 3-0 σετ το 1ο φαβορί, τη Χρυσή Φωτιάδου, από την οποία είχε χάσει στην Κοζάνη (11-8, 11-9, 11-8). Πρέπει να προστεθεί βέβαια, ότι η πορεία της Μεραμβελλιωτάκη από τη βάση του ταμπλό ήταν πολύ δύσκολη και είναι ενδεικτικό ότι στην 8άδα και την 4άδα έκαμψε στα πέντε σετ τη Ζωή Αγγελίδου (από 0-2 πίσω μάλιστα) και τη Νεφέλη Καφάτου αντίστοιχα.\nΣτους παμπαίδες ο Γιάννης Μαστρογιάννης μπήκε πρώτη φορά φέτος στα μετάλλια και κατάφερε να πάρει το καλύτερο. Ο αθλητής από τους Φοίνικες Πάτρας άρχισε ως 7ο φαβορί και στον συναρπαστικό τελικό κατέβαλλε το 1ο, τον Ανδρέα Βαμιανάκη, με 3-2 σετ (6-11, 11-2, 2-11, 11-9, 11-5).\nΣτις παγκορασίδες η Λεμονιά Γκαϊντατζή απλά απέδειξε άλλη μια φορά ότι είναι αχτύπητη. Η 11χρονη πρωταθλήτρια Ελλάδας του αγωνίσματος κατέβαλλε στον τελικό τη Χανιώτισσα Ζωή Καζάκου, με την οποία είναι συμπαίκτριες φέτος στον Α.Σ.Ε.Α. Καβάλας. Η εξέλιξη 11-2, 11-6 και 11-4.\nΣτα πιο μικρά της …παρέας, στα αγόρια μέχρι 9 ετών, χάρηκε τον δεύτερο τίτλο του ο Γιάννης Κιοσέλογλου. Ήταν 1ο φαβορί κι επιβεβαίωσε τα προγνωστικά νικώντας στον τελικό το νούμερο 3, τον Κωνσταντίνο Ισαακίδη από τον Κένταυρο Καστοριάς με 3-0 σετ (11-3, 11-8, 11-2).\n1. Κωνσταντίνος Λυκοστράτης (Α.Ο. Φοίνιξ Αγίας Σοφίας Πειραιά)\n2. Νιάρος Σκουτέρης(Γ.Σ. Άρης Βούλας)\n3. Φώτης Αρβανίτης (Α.Ο. Φοίνιξ Αγίας Σοφίας Πειραιά)\n4. Νίκος Γενεράλης (Γ.Σ. Άρης Βούλας)\n1. Γιάννης Δαμιανής (Π.Κ.Δ. Ταύρου)\n4. Ιάσονας Κορδούτης (Ε.Α. Βόχας)\n4. Ελισάβετ Χατζηκύρκα (Μ.Γ.Σ. Εθνικός Αλεξανδρούπολης)\n1. Αλεσσάντρο Φέλτσερ (Α.Σ. Φ.Ε.Α. Ιωαννίνων)\n3. Νικηφόρος Μύρος (Α.Σ. Φάρος Αλεξανδρούπολης)\n3. Νεφέλη Καφάτου (Α.Ο.Ε.Α. Αθηνά Νέου Φαλήρου)\n4. Στέλλα Τζαρίδου (Α.Π.Σ. Αίας Ευόσμου)\n2. Ανδρέας Βαμιανάκης (Α.Σ. Ίφιτος Πατρών)\n3. Γιώργος Κάλλιας (Μ.Γ.Σ. Εθνικός Αλεξανδρούπολης)\n3. Χρυσούλα Καμπουράκη (Γ.Α.Σ. Ελευσίς)\n4. Δέσποινα Κανταρά (Ρουφ 80)\nΜετάλλια και διπλώματα δόθηκαν και στους τέσσερις πρώτους των αγώνων «παρηγοριάς», όπως συμβαίνει φέτος. Πρωτιά στο consolationείχαν ο Δημήτρης Αδαμαντίδης του Α.Ν.Π.Ο. Αμοργού στους Νέους άνδρες, ο Ευάγγελος Σταματόπουλος της Νέας Ιωνίας στους νέους, η Χρυσάνθη Κοντονικολή του Τελαμώνα Σαλαμίνας στις νεάνιδες, ο Παναγιώτης Πασκάλης της Δόξας Πεύκης στους παίδες, η Μαρία Χελβατζιάν του Ρουφ 80 στις κορασίδες, ο Απόστολος Πασκάλης της Δόξας Πεύκης στους παμπαίδες, η Άννα Παγάνη του Δ.Α.Ο. Ταύρου στις παγκορασίδες και ο Αντώνης Κοντόπουλος του Ολυμπιακού στους μίνι παμπαίδες. Όλα τα αποτελέσματα έχουν αναρτηθεί στην ηλεκτρονική διεύθυνση http://www.ttscore.io/customer/24.\nΠερισσότερα σε αυτή την κατηγορία: « Περίπατο (3-0) με Ρωσία έκαναν οι άνδρες!\tΤην μια συμπαίκτες, την άλλη αντίπαλοι... »


e-hani: ΑΡΑΧΩΒΑ : Φωτό και βίντεο από την απονομή επάθλων σε χιονοδρόμους.\nΑΡΑΧΩΒΑ : Φωτό και βίντεο από την απονομή επάθλων σε χιονοδρόμους.\nΠραγματοποιήθηκε στην ΑΡΑΧΩΒΑ η απονομή επάθλων στους συμμετέχοντες στους αγώνες χιονοδρομίας APOLLO CUP. Οι συμμετοχές ήταν και από άλλες χώρες .\nLabels: ΑΘΛΗΤΙΚΑ, ΑΡΑΧΩΒΑ, ΦΩΤΟΓΡΑΦΙΕΣ/ΒΙΝΤΕΟ


Η Άντζυ Καρέζη επιστρέφει με νέο single!! “Ούτε γι’ αστείο”!\nΣε ηλικία 76 ετών στο Detroit των Ηνωμένων Πολιτειών έφυγε από τη ζωή η Βασίλισσα της Soul με τη ιδιαίτερα βελούδινη φωνή Aretha Franklin. Η μεγάλη κυρία της Soul γεννήθηκε στο Mephis και από τα παιδ\nΈνα κλασικό «διακοποτράγουδο»! Δεν είναι ειρωνεία. Είναι όντως ένα από τα πιο κλασσικά τραγούδια καλοκαιριού και κυρίως διακοπών, γιατί τουλάχιστον όσοι μεγαλώσαμε εκείνη την περίοδο, το ακούγαμε μ


Η σημασία του να θέτει κανείς στόχους – HelMilBooks\n31 Δεκεμβρίου 2016 26 Μαΐου 2021 George Dimitropoulos\nΤις τελευταίες μέρες διακρίνω μια ανησυχία, ίσως και έναν εκνευρισμό στα άτομα με τα οποία συναναστρέφομαι.\nΌσοι από εμάς είχαμε θέσει από την αρχή του έτους στόχους, τέτοια περίοδο κάνουμε τον απολογισμό μας: Ποια ήταν τα πλάνα μας, τί θέλαμε να επιτύχουμε και εν τέλη τί καταφέραμε το έτος που μας πέρασε. Ποιος είναι ο απολογισμός; Θετικός; Αρνητικός; ή βρισκόμαστε περίπου στην αρχική μας κατάσταση;\nΚάποιοι από εσάς με ρωτάνε «για ποιο λόγο πρέπει να θέτω στόχους, αφού ποτέ δεν πραγματοποιούνται».\nΚαι εγώ με τη σειρά μου θα σας απαντήσω «Γιατί αν δεν έχεις εσύ σχέδιο για τη ζωή σου, τότε θα έχουν οι άλλοι για σένα» και θα μοιραστώ μαζί σας, ένα κομμάτι από το επίμετρο του βιβλίου.\n«Έχουν περάσει 3 χρόνια από την πρώτη έκδοση του βιβλίου «Λήψη Απόφασης, μια Τέχνη στο Σύγχρονο Πεδίο της Μάχης». Της πρώτης μου προσπάθειας να συνεισφέρω και εγώ στην πνευματική ανέγερση των υπολοίπων. «Η γνώση», λένε, «είναι το μοναδικό αγαθό στον κόσμο, το όποιο όταν διαιρείται, πολλαπλασιάζεται». Και αυτός ακριβώς ήταν ο κύριος σκοπός του βιβλίου: να μεταδώσει τη γνώση σε εκείνους που την αναζητούν. Γιατί ας μην ξεγελιόμαστε, η πνευματική αφύπνιση έρχεται όταν ο καθένας είναι έτοιμος και κανένας δεν μπορεί να τη βιάσει. O άλλος σκοπός του βιβλίου, ήταν η επίτευξη ενός βαθμού τυποποίησης στο Στρατό και ειδικότερα στις Ειδικές Δυνάμεις, όσον αφορά τη διαδικασία σχεδίασης. Χαίρομαι ιδιαίτερα βλέποντας ότι και οι δύο μου στόχοι επιτεύχθηκαν σε ορισμένο βαθμό: ο πρώτος μέσα από την ανάγνωση του βιβλίου από μεγάλο αριθμό, στρατιωτικών, στελεχών των σωμάτων ασφαλείας, αλλά και άλλων ανθρώπων που δεν έχουν σχέση με το αντικείμενο του βιβλίου. Ο δεύτερος, μέσα από τη δωρεά αριθμού βιβλίων στις Μονάδες Ειδικών Επιχειρήσεων και Κέντρα Εκπαιδεύσεως του Στρατού, ο οποίος ώθησε τα Στελέχη να μελετήσουν τη διαδικασία σχεδίασης.\nΤρία χρόνια λοιπόν πέρασαν από την πρώτη έκδοση. Τι μεσολάβησε από τότε; Καταρχάς, ένα μεταπτυχιακό στη Διοίκηση Επιχειρήσεων, το οποίο συνέβαλε στο να διευρυνθούν οι πνευματικοί μου ορίζοντες, λόγω της επαφής μου με επαγγελματίες άλλων ειδικοτήτων που εφαρμόζουν τη Λήψη Απόφασης στην εργασία τους. Το αποτέλεσμα ήταν να αποκτήσω μια διαφορετική εικόνα της διαδικασίας και να ανακαλύψω νέους τρόπους χρήσης αυτής, σε άλλες δραστηριότητες της ζωής μας, οι οποίες απαιτούν τη λήψη μιας απόφασης……….\nΤο πιο σημαντικό όμως γεγονός που μεσολάβησε αυτά τα 3 χρόνια, είναι η καταγραφή, όλων εκείνων που ήθελα να επιτύχω στη ζωή μου. Αυτό ήταν: λίστα είχε καταγράφει στο υποσυνείδητο μου, ως «αποστολή» μιας στρατιωτικής επιχείρησης, με επιβαλλόμενες υποχρεώσεις και επιθυμητή τελική κατάσταση. Από εκείνη τη στιγμή ο «υφιστάμενος», συνειδησιακός εγκέφαλος, ξεκίνησε να εργάζεται σιωπηρά για την επίτευξη των στόχων αυτών. Αναζητούσε, πολλές φορές χωρίς να το αντιλαμβάνομαι, τρόπους επίτευξης των στόχων που είχα θέσει και με καθοδηγούσε μέσα από ένα αόρατο μονοπάτι το όποιο είχε χαράξει , στο να τους πετύχω. Ακόμα και όταν οι καταστάσεις δεν εξελίσσονταν όπως είχα σχεδιάσει, όπως συμβαίνει σε όλους μας, αφού το υποσυνείδητο γνώριζε το πού ήθελα να φτάσω,» δημιουργούσε» εναλλακτικούς τρόπους δράσης και προσαρμόζονταν στις εκάστοτε συνθήκες και δεδομένα.\nΛέγεται ότι τα σχεδία αντέχουν μέχρι την πρώτη επαφή με τον εχθρό. Για το λόγο αυτό πρέπει οι υφιστάμενοι να γνωρίζουν την επιθυμητή τελική κατάσταση, το πού θέλουμε φτάσουμε, τι θέλουμε να πετύχουμε και θα βρουν τον τρόπο να το επιτύχουν. Αυτό ακριβώς συνέβαινε με το ασυνείδητο και το συνειδητό μου: οι στόχοι μου, έχοντας καταγραφεί στο ασυνείδητο μου, το οποίο εργάζονταν διαρκώς, προσαρμοζόμενο στις καθημερινές καταστάσεις, μπορούσαν εύκολα να επιτευχθούν από το συνειδητό μου, το οποίο έλεγχε τις πράξεις μου.»\nΌπως κάθε χρόνο, έτσι και φέτος πήρα μολύβι και χαρτί και άρχισα να γράφω τους στόχους για το νέο έτος. Για την ακρίβεια, πήρα το χαρτί στο οποίο είχα γράψει τους στόχους που ανέφερα στο επίμετρο που διαβάσατε παραπάνω. Τους διάβασα, «τίκαρα» αυτούς που είχα επιτύχει, αναθεώρησα τις απόψεις μου για άλλους και ιεράρχησα όσους απέμειναν, προσθέτοντας και άλλους στόχους.\nΜε αυτό το «συμβόλαιο» θα κινηθώ, όχι μόνο το έτος που θα μας έρθει, αλλά και τα υπόλοιπα. Θα ξεκινήσω από τώρα να κινούμαι προς την κατεύθυνση που έχω θέσει, αναλύοντας συνειδητά και ασυνείδητα τα έργα τα οποία πρέπει να φέρω εις πέρας ώστε να επιτύχω τους στόχους μου. Θα επιλέξω τους κατάλληλους τρόπους ενέργειας και θα είμαι έτοιμος να αντεπεξέλθω στις εκάστοτε συνθήκες και δεδομένα.\nΓιατί; Γιατί πολύ απλά «Ένα όνειρο γραμμένο με ημερομηνία, γίνεται στόχος. Ένας στόχος με καθορισμένα βήματα, γίνεται σχέδιο. Ένα σχέδιο το οποίο βασίζεται στη δράση, κάνει τα όνειρα μας πραγματικότητα.»\nΕύχομαι σε όλους ό,τι καλύτερο για το νέο έτος και οι στόχοι που θα θέσετε, να γίνουν πραγματικότητα.\nΒοηθήστε και εσείς στη μετάδοση της γνώσης, κάνοντας like & share.\nΓια να λαμβάνετε έγκαιρα ειδοποιήσεις από την ιστοσελίδα, μπορείτε να μας ακολουθήσετε, εισάγοντας το e-mail σας, στο αντίστοιχο πεδίο που βρίσκεται στην αρχική σελίδα.\nPrevious Οι Βαθμοί στο Στρατό και η σημασία τους\nNext Παρουσίαση βιβλίων στο Πολεμικό Μουσείο (βίντεο)\n17 Ιανουαρίου 2017 στο 19:47\nΓια στόχο σας προτείνω να γράψετε ένα βιβλίο για τον έφεδρο μαχητή!\nΈνα μικρο βιβλίο τσέπης που να διαβάζετε σε μισή ώρα.\nΚαι να είναι χωρισμένο σε 3 κεφάλαια;\nΑ) απλές συμβουλές μάχης\nΒ) όλα τα όπλα πεζικού με συμβουλές χρήσης\nΓ) συμβουλές περιποίησης τραυμάτων\nΈγω έγραψα το πρώτο μέρος με αυτά που ήξερα σαν έφεδρος κανείς όμως δεν ενδιαφέρθηκε να με\nβοηθήσει για τα άλλα δυο μέρη.\nΕλπίζω εσείς με της γνώσεις σας να τα καταφέρετε.


Δοκιμές F1 Μπαχρέιν: Ο μικρός Schumacher αφήνει υποσχέσεις | Drive\nΔοκιμές F1 Μπαχρέιν: Ο μικρός Schumacher αφήνει υποσχέσεις\nΟ 20χρονος Mick δήλωσε ότι δεν περίμενε να έχει τόσο καλή επίδοση στο ντεμπούτο του στην F1 και ότι «το βρήκε εύκολο» να βελτιώνεται συνεχώς στο τιμόνι των Ferrari και Alfa Romeo.\nΠέμπτη, 04 Απριλίου 2019 | Κλεάνθης Τριανταφυλλίδης Επικοινωνία\nO πρωταθλητής της Ευρωπαϊκής F3 και νεοφώτιστος στην F2 δοκίμασε την Τρίτη το μονοθέσιο της Ferrari, της ομάδας με την οποία δοξάστηκε ο πατέρας του, και χθες Τετάρτη οδήγησε για την Alfa Romeo.\nΤην Τρίτη έγραψε τον δεύτερο καλύτερο χρόνο από τους 15 που πήραν μέρος, 0,6” πίσω από τον Max Verstappen, αλλά με δύο σκάλες πιο μαλακά λάστιχα. Την Τετάρτη εμφανίστηκε σαφώς βελτιωμένος με την Alfa κι έκανε τον 6ο χρόνο, ισοφαρίζοντας με το πιο αργό μονοθέσιο την επίδοση που είχε πετύχει με τη Ferrari.\nΌταν ρωτήθηκε από το Autosport αν περίμενε να πετύχει τέτοιες επιδόσεις στις πρώτες του δοκιμές F1, o Mick είπε: «Για να είμαι ειλικρινής, όχι. Νομίζω όμως ότι, επειδή διασκέδαζα τόσο πολύ, ήταν εύκολο να βελτιωθώ και να συνεργαστώ με την ομάδα. Και οι δύο ομάδες ήταν πολύ ανοιχτές και πολύ καλές στο να μου διδάξουν τα πράγματα που έπρεπε να ξέρω. Μέσα στη μέρα μπόρεσα να βελτιωθώ και να βρω το όριο».\nΟ χρόνος 1’ 29” 998 που έγραψε ο Mick τη δεύτερη μέρα με την Alfa ήταν μόλις 0,022” πιο αργός από εκείνον που είχε πετύχει με τη Ferrari (φωτ. κάτω), το μονοθέσιο που είχε κυριαρχήσει στο GP του Μπαχρέιν.\nΤο πρόγραμμά του με τη Scuderia διακόπηκε από τη συνεχή βροχή που σταμάτησε τη διαδικασία των δοκιμών για κάμποσες ώρες την Τρίτη. Παρότι βελτιώθηκε τη δεύτερη μέρα, ο νεαρός Γερμανός είπε ότι ήταν δύσκολο να συγκρίνεις τους χρόνους.\n«Οι συνθήκες ήταν πολύ διαφορετικές», είπε. «Είναι δύσκολο να συγκρίνεις τις δύο μέρες, τα μονοθέσια μπροστά μου ήταν πολύ γρήγορα. Πάντως κάναμε αξιοπρεπή δουλειά και μπορούμε να είμαστε χαρούμενοι γι΄ αυτό».\nΟ Schumacher πρόσθεσε ότι απέκτησε αυτοπεποίθηση την Τετάρτη βάζοντας στόχο «όλα τα σημεία [της Τρίτης] που ίσως δεν πήγαν καλά ή αυτά όπου είχα την αίσθηση ότι μπορούσα να βελτιωθώ. Φαίνεται πως η μέθοδος δούλεψε, οπότε είμαι ευτυχής».\nΟι πρώτες δοκιμές F1 για τον Mick ήρθαν αμέσως μετά το αγωνιστικό ντεμπούτο του στην F2, στο Μπαχρέιν το περασμένο Σαββατοκύριακο. Οδηγώντας το μονοθέσιο της ομάδας Prema Racing, πήρε βαθμούς και στους δύο αγώνες, τερματίζοντας 8ος στον “feature” και 6ος στον “sprint” όπου ξεκίνησε από την pole.\nΟ νεαρός Γερμανός πάντως δήλωσε ότι θα επικεντρωθεί 100% στον επόμενο αγώνα F2, στο Baku του Αζερμπαϊτζάν, προσπαθώντας απλά να εφαρμόσει εκεί ό,τι χρήσιμο έμαθε από τις δοκιμές F1. Όσο για το πότε περιμένει να κάνει το μεγάλο βήμα προς το πρωτάθλημα F1, δήλωσε ότι δεν βιάζεται:\n«Προφανώς, είναι η πρώτη μου χρονιά στην F2 και θα δούμε πώς θα πάει. Όταν ανέβω στην F1, θέλω να είμαι ένας ολοκληρωμένος οδηγός αγώνων με την κατά το δυνατόν καλύτερη προετοιμασία. Οπότε προχωρώ βήμα-βήμα».\nΟ 20χρονος Schumacher μπορεί να μην έριξε πυροτεχνήματα και να μην άνοιξε στόματα με τις επιδόσεις του, όπως για παράδειγμα ο Verstappen, όμως θυμίζει σε πολλά τον πατέρα του, όταν ξεκινούσε την καριέρα του στην F3 και κυρίως στην ομάδα της Sauber-Mercedes στο Παγκόσμιο Πρωτάθλημα Αντοχής. Τότε ο Michael δεν θεωρείτο τόσο μεγάλο ταλέντο όσο ο συνομήλικός του Heinz-Harald Frentzen ή ακόμη κι ο Karl Wendlinger, αλλά ήταν σοβαρός, μετρημένος και «ρουφούσε όλες τις πληροφορίες σαν σφουγγάρι», όπως έλεγαν οι μηχανικοί του. Και είδαμε πού έφτασε…\nΟΙ ΧΡΟΝΟΙ ΤΩΝ ΔΟΚΙΜΩΝ F1 ΤΗΝ ΤΡΙΤΗ 2/4/2019\nΟΙ ΧΡΟΝΟΙ ΤΩΝ ΔΟΚΙΜΩΝ F1 ΤΗΝ ΤΕΤΑΡΤΗ 3/4/2019